text:
“Ŋkuɖodzinu Blefulãmename Ðedzesi Aɖe”
XƆ AÐE si le Motoyasu Tɔsisia fe go si le ɣedzefe dzi le Hiroshima City si le Japan la fe akpa aɖewo gakpɔtɔ nye glikpo tso fe 1945 me va se ɖe egbe. Nu ka tae womegbugbɔe tu o evɔ fe 70 kloe nye esia?
Wowu dzifoxɔ tuɖedzi etɔ̃ sia nu le fe 1915 me, enye xɔ si wotsɔ anyikpe tu, eye wowɔe wònye afi si woɖea dɔwɔfewo fe adzɔnuwo fiana le. Gake nuwo trɔ bubui le August 6, 1945 fe ŋdi ga 8 miniti 15. Le gafofo ma me la, woda atɔmikbɔmb gbãtɔ siwo woda kpɔ le aʋawɔwɔ me la ɖe dua fe yame anɔ meta 550, eye esusɔ vie ko wòanye be xɔa tamee wòawó ɖo hafi. Ame siwo katã le xɔa me ku zi ɖeka. Gake xɔa fe glikpo ya kpɔtɔ le tsitrenu.
UNESCO * gblɔ tso xɔ sia si wogblẽ ɖi nenema la ŋu be enye “dɔwɔnu dziŋɔtɔ kekeake si amegbetɔ wɔ kpɔ la fe ŋkuɖodzinu blefulãmename ɖedzesi aɖe.” Le fe 1996 me la, wobu xɔ sia de UNESCO Ƒe Xexea Me Ƒe Domenyinuwo dome eye wona ŋkɔe be Hiroshima Ŋutifafa Ƒe Ŋkuɖodzinu.
Nublanuitɔe la, ŋkuɖodzinu blefulãmename siawo mena amewo dzudzɔ aʋawɔwɔ o. Zi geɖe la, ŋukeklẽ, dulɔlɔ̃ kple fuléle ame siwo nye to bubu me tɔwo kple subɔsubɔha bubu me tɔwo kpakple fuléle gbegbɔgblɔ bubu dolawo gbɔe aʋa siawo tsona. Ke ɖe wòfia be aʋawɔwɔ anɔ anyi tegbeea?
Biblia ɖo eŋu be ao! Psalmo 46:10 gblɔ be: “[Mawu] tsia aʋawɔwɔwo nu va se ɖe anyigba fe mlɔenu ke, eflia dati, eŋea akplɔ, eye wòtɔa dzo tasiaɖamwo!” Le ɣeyiɣi ma ke me la, Mawu aɖe amegbetɔwo fe dziɖuɖuwo ɖa eye wòatsɔ efe xexea me katã fe dziɖuɖu, si nye Mawu Fiaɖufe si le Yesu Kristo, ame si woyɔ be “fiawo fe Fia” si me la aɖo wo tefe.
Tso ekema dzi la, magahiã be woatu ŋkuɖodzinuwo be woatsɔ axlɔ̃ nu amewo tso aʋawɔwɔ fe nugbegblẽ ŋu o. “Womagaɖo ŋku” nu “tsãtɔwo” siwo nye fukpekpe kple dzigbãnyawo dzi alo “woava ame fe ta me o.”
^ mm. 4 Dukɔ Ƒofuawo Ƒe Agbalẽsɔsrɔ̃, Dzɔdzɔmeŋutinunya, Kple Dekɔnuwo Ƒe Nyawo Gbɔkpɔha


c: text/html

text:
SƆHƐWO BIANA BE
Nu Kae Mawɔ Ne Amewo Le Nye Nya Gblɔm?
Nu si tae wòvena
Ameŋunyagbɔgblɔ aɖewo vɔ̃ɖi. Le kpɔɖeŋu me, ne amea ɖoe koŋ be yeafo ɖi wò ŋkɔ. Gake ne menye ameŋunyagbɔgblɔ vɔ̃ɖie o hã la, evena vevietɔ nenye be míafe ame vevi aɖee gblɔ nya sia ɖe mía ŋu!
“Meva see be xɔ̃nye aɖe le gbɔgblɔm na amewo be nyemetsɔa ɖeke le eme na ame bubuwo o. Evem ŋutɔ! Nyemese nu si tae wògblɔ nya ma ɖo la gɔme o.”
—Ashley.
Nyatefenya: Ne wogblɔ nya manyomanyo ɖe ame ŋu la, evena ŋutɔ, eɖanye ame xɔlɔ̃ vevi alo ame bubu aɖee gblɔe o.
Nya vɔ̃
—màte ŋu axe mɔ ɖe enu ɣesiaɣi o
Susu vovovo siwo ta wogblɔa amewo fe nya la dometɔ aɖewoe nye esi:
Ðetsɔleme vavã. Amegbetɔwo bɔa ha kple wo nɔewo. Eya ta esɔ be míaɖo dze kple mía nɔewo alo afo nu tso mía nɔewo ŋu. Biblia ŋutɔ hã de dzi fo na mí be ‘míafe ŋku nenɔ ame bubuwo fe nyonyo ŋu’ va se ɖe afi aɖe ya teti.
“Amegbetɔwo ŋue mielɔ̃a dzeɖoɖo tsoe wu!”
—Bianca.
“Medina be manya nu siwo le edzi yim le amewo fe agbe me eye be mafo nu tso eŋu na ame bubuwo. Nyemenya nu si tae o, gake ɖeko wòvivia nunye.”
—Katie.
Modzakaɖeɖe. Ame aɖewo nɔ anyi le Biblia-ŋlɔɣiwo siwo “mezãa wofe vovoɣiwo ɖe naneke ŋu tsɔ wu be woanɔ nya yeyewo gblɔm alo anɔ wo sem o.” (Dɔwɔwɔwo 17:21) Nenema ke ko wòle egbea hãe!
“Ɣeaɖewoɣi ne nu wɔdɔɖeamedzi aɖeke medzɔ o la, woawo ŋutɔ wokpaa ɖe ale be woakpɔ nya aɖe si ŋu woaɖo dze le.”
—Joanna.
Ŋuʋaʋã. Biblia xlɔ̃ nu mí wòsɔ nyuie be míagatsɔ mía ɖokuiwo anɔ sɔsɔm kple ame bubuwo o. (Galatiatɔwo 6:4) Nublanuitɔe la, ne ame aɖewo kpɔ be ame bubuwo fe ŋutete wu yewo tɔ le nanewo me la, wonɔa wo ŋu gblẽm.
“Zi geɖe la, ameŋugbegblẽ ɖea nane fiana tso ameŋugblẽlawo ŋutɔ ŋu. Eɖenɛ fiana zi geɖe be wole ŋu ʋãm ame siwo ŋu gblẽm wole la le dzi me. Wogblẽa amewo ŋu ale be wofe dzi nadze eme eye woatsɔ ana kakaɖedzi wo ɖokuiwo be yewonyo wu ame siwo ŋu gblẽm yewole la.”
—Phil.
Nyatefenya: Godogodoa amewo agblɔ wo haviwo ŋu nya, eye woagblɔ wò hã tɔwò.
Dzidzɔnya
—mele be esia naɖe dzi le fowò o
Ele eme be màte ŋu axe mɔ na amewo be womegagblɔ ye ŋu nya o, gake àte ŋu atia ale si nàwɔ nui. Ne èse be amewo le ye ŋu nya gblɔm la, àte ŋu awɔ nu eve ya teti.
NU GBÃTƆ: Do tokui. Zi geɖe la, nu nyuitɔ si nàwɔ koe nye be nàdo tokui, vevietɔ ne enye nya maɖinyɛwo. Wɔ ɖe Biblia fe aɖaŋuɖoɖo sia dzi: “Wò gbɔgbɔ megayɔ ɖe dzikudodo ŋu o, elabena bometsilawo fe akɔtae dziku nɔna.”
“Afluiwo nɔ ɖiɖim be mele zɔzɔm kple ŋutsuvi aɖe! Eɖi kokoe ale gbegbe be ɖeko metsɔe na nukokoe.”
—Elise.
“Nu vevitɔ si xɔa aɖi le ameŋunyagbɔgblɔ sie nye ŋkɔ nyui fe amesinɔnɔ. Ne wole nya vɔ̃ gblɔm le ŋuwò na amewo gɔ̃ hã, esi amewo nyae be ènɔa agbe nyuie ta, ame ʋɛ aɖewo koe axɔ nya mawo dzi ase o. Nu nyui siwo wonya tso ŋuwò axɔ aɖi le ameŋunyagbɔgblɔ ma si.”
—Allison.
Aɖaŋuɖoɖo: Ŋlɔ (1) nya si wògblɔ tso ŋuwò la ɖi, (2) ale si nèse le ɖokuiwò me la ɖi. Ne ènya ‘de ŋugble le wò dzi me’ vɔ ko la, anɔ bɔbɔe na wò be nàɖe susu ɖa le nya mawo dzi.
NU EVELIA: Yi ame si gblɔ nyaa na amewo la gbɔ nàbiae. Le go aɖewo me la, àse le ɖokuiwò me be nya si wogblɔ ɖe ye ŋu vɔ̃ɖi ale gbegbe be ehiã be yeayi aɖafo nu kple ame si gblɔ nyaa na amewo.
“Ne èyi ɖabia nya ame si le ŋuwò gblẽm la, akpɔe dze sii be èse nya si gblɔm wòle tso ŋuwò la. Esia ate ŋu ana mɔnukpɔkpɔ mi miadzro nyaa me eye ate ŋu adzɔ gɔ̃ hã be miawu nya ma.”
—Elise.
Hafi nàyi amea gbɔ la, bu Biblia fe mawunyakpukpui siawo ŋu eye nàdzro biabia siwo kpe ɖe wo ŋu la me.
“Ne ame aɖe mekpɔ se nya, hafi ɖo eŋu o la, bometsitsi kple ŋukpe wònye nɛ.” (Lododowo 18:13) ‘Ðe mese susu si tae amea gblɔ nya ɖo la gɔme tsitotsitoa? Ðe wòate ŋu anye be ame si va gblɔ nam be wole ŋunye gblẽm la mese nya nyuie oa?’
“Ele be ame sia ame naɖe abla le nusese me, nanɔ blewu le nufofo me, nanɔ blewu le dziku me.” (Yakobo 1:19) ‘Ðe wòsɔ be mayi ameŋunyagblɔla gbɔ le ɣeyiɣi sia mea? Ðe meka ɖe edzi be mebu nyaa ŋu nyuiea? Alo ɖe wòanyo be malala gbɔ ale be nye dziku nu nafa keŋkeŋ hafia?’
“Nu sia nu si miedina be amewo nawɔ na mi la, ele be miawo hã miawɔ nenema ke na wo.” (Mateo 7:12) ‘Nenye nyee wɔ nua ɖe amea ŋu ɖee, aleke madi be wòagblɔe nam? Afi kae madi be wòagblɔ nya sia nam le? Nyagbe kawo tɔgbi zazãe aɖe vi wu, eye aleke magblɔe wòaɖe vi wu?
Aɖaŋuɖoɖo: Hafi nàyi ameŋunyagblɔlaa gbɔ la, ŋlɔ nya siwo nàdi be yeagblɔ nɛ la ɖi. Azɔ lala kwasiɖa ɖeka alo eve, gbugbɔ xlẽ nu siwo nèŋlɔ ɖi la, eye nàkpɔ ɖa be ɖe wòahiã be yeatrɔ nanewo le wo me hã. Gawu la, anyo be nàka nu si nèdi yeawɔ la ta na dziwòla alo xɔ̃wò kpɔnutefe aɖe ne wòaɖo aɖaŋu na wò.
Nyatefenya: Abe ale si ko wòle le agbemenuwɔna geɖewo gome ene la, màte ŋu axe mɔ ɖe ameŋunyagbɔgblɔ nu keŋkeŋ o. Gake esia mefia be nàɖe mɔ wòakpɔ ŋusẽ ɖe dziwò o.

robotstxt: allowed

filter: keep


text:
GBETAKPƆXƆ—TATA SI MÍESRƆ̃NA February 2016
Nusɔsrɔ̃nyati siwo me míadzro tso April 4 va se ɖe May 1, 2016 la le tata sia me.
Yehowa Yɔ Abraham Be “Xɔ̃nye”
Àdi be yeanye Yehowa xɔlɔ̃a? Srɔ̃ ale si nàte ŋu awɔ esia tso Abraham gbɔ.
Srɔ̃ Yehowa Xɔlɔ̃ Veviwo
Nu kae kpe ɖe Rut, Hizkiya kple Maria ŋu be wozu Mawu xɔlɔ̃ veviwo?
Wɔ Nutefe Na Yehowa Ðaa!
Yonatan fe kpɔɖeŋu ate ŋu akpe ɖe mía ŋu míawɔ nutefe na Yehowa le nɔnɔme sesẽ ene aɖewo me.
Srɔ̃ Nu Tso Yehowa Subɔla Wɔnutefewo Gbɔ
Aleke David, Yonatan, Natan kple Husai tsɔ nutefewɔwɔ na Yehowa ɖo nɔfe gbãtɔ?
AGBEMEŊUTINYA
Yehowa Yra Ðe Nye Subɔsubɔdɔa Dzi
Corwin Robison subɔ Mawu nutefewɔwɔtɔe fe 73 sɔŋ, ewɔ dɔ wu fe 60 le United States Betel.
Subɔ Yehowa Kple Dzidzɔ
Ŋugbledede le Biblia fe mɔfiame vevi etɔ̃ aɖewo ŋu akpe ɖe ŋuwò nàsubɔ Mawu kple dzidzɔ.


text:
Nya Kae Biblia Gblɔ Tso Yevu Kple Ameyibɔ Ƒe Wo Nɔewo Ðeɖe Ŋu?
Ale si Biblia ɖo eŋui
Mawu da asi ɖe yevu kple ameyibɔ fe srɔ̃ɖeɖe dzi, elabena Mawu bua amefomeviwo katã sɔsɔe. Biblia gblɔ be: “Mawu medea vovototo ame me o.”—Dɔwɔwɔwo 10:34, 35, Eʋegbe Biblia, fe 2010 tɔ.
Na míakpɔ Biblia me nya siwo ɖo kpe edzi be amefomeviwo katã sɔ eye wokpɔ mɔ aɖe wo nɔewo la dometɔ aɖewo ɖa.
Amegbetɔwo katã nye tɔgbui ɖeka fe dzidzimeviwo
Amegbetɔwo katã nye ŋutsu gbãtɔ Adam kple srɔ̃a Xawa fe dzidzimeviwo. Biblia yɔ Xawa be “ame gbagbewo katã dada.” (1 Mose 3:20) Esia tae Biblia gblɔ tso Mawu ŋu be: ‘Ewɔ amewo fe dukɔ sia dukɔ tso ame ɖeka me.’ (Dɔwɔwɔwo 17:26) Amegbetɔwo katã nye fome ɖeka me tɔwo, eɖanye ŋutigbalẽ kae le wo ŋu o. Ke nu kae wòle be miawɔ ne nuto si me miele la me tɔwo bua nazã alo dea vovototo amewo me le wofe ŋutigbalẽ ta vevie?
Nunya le “ame siwo nana woɖoa aɖaŋu na wo” la si
Togbɔ be Mawu ya da asi ɖe yevu kple ameyibɔ fe srɔ̃ɖeɖe dzi bliboe hã, menye ame sia amee bunɛ nenema. (Yesaya 55:8, 9) Ne èle ame si fe ŋutigbalẽ to vovo na tɔwò ɖeɖe ŋu bum la, anyo be wò kple ame si nèdi be yeaɖe miadzro nya siwo gbɔna me:
Aleke mianɔ te ɖe nutoa me tɔwo alo fometɔwo fe nyafoɖeamenuwo nu?
Aleke miawɔ akpe ɖe mia viwo ŋu woanɔ te ɖe nazãbubu nu?
Ŋugbledede le mɔ sia nu akpe ɖe mia ŋu miakpɔ dzidzedze le miafe srɔ̃ɖeɖea me.—Lododowo 13:10; 21:5.


text:
TA WUIÐEKE
Nu Ka Tae Fukpekpe Bɔ Alea Gbegbe?
1, 2. Nya kae ame geɖe biana?
ANYIGBA ʋuʋu le atsiafu gɔme va gbã kɔfe aɖe. Ŋutsu aɖe ɖe tu ɖe amewo dzi le tsɔtsixɔ me eye wòde abi amewo ŋu hewu ame geɖe. Kansadɔ wu vidada aɖe le via atɔ̃awo gbɔ.
2 Ne afɔkuwo alo nya vɔ̃ siawo tɔgbi dzɔ la, ame geɖe biana be, “Nu ka tae?” Ame geɖe biana be nu ka tae fuléle kple fukpekpe bɔ ɖe xexea me alea gbegbe ɖo mahã. Wò hã èbia nya sia tɔgbi kpɔa?
3, 4. (a) Nya kawoe Habakuk bia? (b) Aleke Yehowa ɖo wo ŋu nɛ?
3 Míekpɔe le Biblia me be ame siwo xɔ Mawu dzi se vevie gɔ̃ hã bia nya siawo tɔgbi kpɔ. Le kpɔɖeŋu me, nyagblɔɖila Habakuk bia Yehowa be: “Nu ka tae nèna mele nu vlo wɔwɔ tefe kpɔm? Eye nu ka tae nèle ameteteɖeanyi tefe kpɔm? Nu ka tae tsɔtsrɔ̃ kple ŋutasesẽ le ŋkunyeme? Eye nu ka tae dzrewɔwɔ kple avuwɔwɔ bɔ?”—Habakuk 1:3.
4 Ale si Yehowa ɖo Habakuk fe nyabiase siawo ŋu nɛ la dze le Habakuk 2:2, 3 eye Yehowa do ŋugbe be yeakpɔ nyawo gbɔ. Yehowa lɔ̃ amewo vevie. Biblia gblɔ be: “Eléa be na mi.” (1 Petro 5:7) Amewo fe fukpekpe tefe kpɔkpɔ tena ɖe Yehowa dzi wu mí. (Yesaya 55:8, 9) Eya ta na míadzro biabia sia me, Nu ka tae fukpekpe bɔ ɖe xexea me alea gbegbe?
NU KA TAE FUKPEKPE BƆ ALEA GBEGBE?
5. Nya kawoe mawunyafiala geɖewo gblɔna tso fukpekpe ŋu? Gake nu kae Biblia fia mí?
5 Pastɔwo, fadawo kple mawunyafiala aɖewo gblɔna zi geɖe be Mawu fe lɔlɔ̃nue wònye be amewo nakpe fu. Ame aɖewo gblɔna be Mawu ɖo nu sia nu si dzɔna ɖe ame dzi, siwo dome nya vɔ̃wo hã le la, ɖi xoxo eye míate ŋu ase egɔme gbeɖe o. Ame aɖewo hã gblɔna be amegbetɔwo, siwo dome ɖevi suewo hã le, kuna ale be woate ŋu ayi aɖanɔ Mawu gbɔ le dzifo. Gake menye nyatefee o. Yehowa menana nu vɔ̃ɖi dzɔna gbeɖe o. Biblia gblɔ be: “Mawu vavã la mawɔ nu vɔ̃ɖi akpɔ o, eye Ŋusẽkatãtɔ la mawɔ nu gbegblẽ gbeɖe o!”—Hiob 34:10.
6. Nu ka tae ame geɖe bua fɔ Mawu be eya gbɔe fukpekpe siwo katã le xexea me la tso?
6 Ame geɖe bua fɔ Mawu be eya gbɔe fukpekpe siwo katã le xexea me la tso, elabe wosusunɛ be Mawue le xexea dzi ɖum. Gake abe ale si míesrɔ̃e le Ta 3 lia me ene la, Satana boŋue le xexea dzi ɖum.
7, 8. Nu ka tae fukpekpe bɔ ɖe xexea me alea gbegbe?
7 Biblia gblɔ na mí be “xexe blibo la katã le vɔ̃ɖitɔ la fe ŋusẽ te.” (1 Yohanes 5:19) Ŋutasẽla kple tagbɔsẽla vɔ̃ɖi aɖee Satana, ame si le xexe sia dzi dum la nye. Ele “anyigbadzinɔlawo katã blem.” (Nyaɖeɖefia 12:9) Ame geɖe srɔ̃ efe nuwɔnawo. Susu siwo tae amebeble, fuléle kple ŋutasẽnuwɔwɔwo bɔ ɖe xexe sia me ɖo la dometɔ ɖeka koe nye esia.
8 Susu bubuwo hã li siwo tae fukpekpe bɔ ɖe xexea me ɖo. Esi Adam kple Xawa dze aglã ɖe Mawu ŋu ta la, wofe dzidzimeviwo nyi nu vɔ̃ fe dome tso wo gbɔ. Eye nu vɔ̃ wɔe be amegbetɔwo nana be wo nɔviwo kpea fu. Wodina zi geɖe be yewoaxɔ ŋkɔ wu yewo nɔviwo. Wowɔa dzre, wowɔa aʋa eye wowɔa ŋlɔmi le ame bubuwo ŋu. (Nyagblɔla 4:1; 8:9) Ɣeaɖewoɣi la, “azãgbe kple nuɖiɖeame” gbɔe wòtsona be amewo kpea fu. (Nyagblɔla 9:11) Ne wole tefe aɖe eye afɔku dzɔ le vo me la, nu vevi ate ŋu awɔ wo alo vɔ̃ aɖe ate ŋu adzɔ ɖe wo dzi.
9. Nu ka tae míate ŋu aka ɖe edzi be susu nyui aɖe kokoko tae Yehowa ɖe mɔ fukpekpe gakpɔtɔ li ɖo?
9 Yehowa mehea fukpekpe va amewo dzi gbeɖe o. Menye eya gbɔe aʋawɔwɔ, nu vlo wɔwɔ kple ŋlɔmiwɔwɔ tso o. Menye Mawu gbɔe dzɔdzɔmefɔku siwo dometɔ aɖewoe nye anyigbaʋuʋuwo, ahomwo kple tsiɖɔɖɔwo tsona o. Gake àbia be ‘Ne Yehowae nye ame si tri akɔ wu ame sia ame le xexea me ɖe, nu ka tae mexea mɔ ɖe nu dziŋɔ siwo le dzɔdzɔm la nu o?’ Míenya be Mawu tsɔa ɖe le eme na mí vevie, eya ta anɔ eme godoo be susu nyui aɖe tae wòɖe mɔ fukpekpe gakpɔtɔ li ɖo.—1 Yohanes 4:8.
NU KA TAE MAWU ÐE MƆ FUKPEKPE LI
10. Aleke Satana tso Yehowa nui?
10 Le Eden-bɔa me la, Satana flu Adam kple Xawa. Satana tso Mawu nu be enye dziɖula baɖa. Egblɔ be Mawu le nu nyui aɖe tem Adam kple Xawa. Satana di be woaxɔe ase be yeanye dziɖula nyui wu Yehowa eye womehiã Yehowa o.—1 Mose 3:2-5; kpɔ Dzesidenya 27.
11. Biabia kae wòle be míakpɔ ŋuɖoɖo na?
11 Adam kple Xawa gbe toɖoɖo Yehowa hedze aglã ɖe eŋu. Wosusui be yewokpɔ mɔ atso nya me le nu si nye nyui alo vɔ̃ ŋu na yewo ɖokuiwo. Aleke Yehowa aɖo kpe edzi be aglãdzela siawo da fu, eye be yee nya nu si nyo na mí wu?
12, 13. (a) Nu ka tae Yehowa metsrɔ̃ aglãdzelaawo enumake o? (b) Nu ka tae Yehowa ɖe mɔ na Satana be wòaɖu xexea dzi eye wòɖe mɔ na amegbetɔwo be woakplɔ wo ɖokuiwo?
12 Yehowa metsrɔ̃ Adam kple Xawa enumake o. Ke boŋ eɖe mɔ na wo wodzi viwo. Eye Yehowa na mɔnukpɔkpɔ Adam kple Xawa fe dzidzimeviwo be woatia ame si wodi be wòanye yewofe dziɖula. Yehowa fe tameɖoɖoe nye be ame deblibowo nayɔ anyigba la dzi, eye tameɖoɖo sia ava eme godoo nu ka kee Abosam ɖawɔ o.—1 Mose 1:28; Yesaya 55:10, 11.
13 Satana tsɔ nya ɖe Yehowa ŋu le mawudɔla miliɔn geɖewo ŋkume. (Hiob 38:7; Daniel 7:10) Eya ta Yehowa na ɣeyiɣi Satana be wòaɖo kpe efe nutsotsoa dzi. Ena ɣeyiɣi amegbetɔwo hã be woaɖo woawo ŋutɔwo fe dziɖuɖuwo anyi le Satana fe kpɔkplɔ te ale be woakpɔe ɖa be woate ŋu akpɔ dzidzedze Mawu fe kpekpeɖeŋu manɔmee mahã.
14. Nu ka dzie fe akpe geɖe siwo va yi la ɖo kpee?
14 Ƒe akpe geɖee nye esia amegbetɔwo dze agbagba be yewoaɖu yewo ɖokuiwo dzi, gake wodo kpo nu. Esia ɖee fia be Satana ka aʋatso. Amegbetɔwo hiã Mawu fe dziɖuɖu. Yeremiya gblɔe wòsɔ nyuie be: “Oo Yehowa, menyae nyuie be amegbetɔ fe mɔ mele eya ŋutɔ si me o. Eye ŋusẽ mele amegbetɔ si be eya ŋutɔ nafia mɔ efe zɔzɔme o.”—Yeremiya 10:23.
NU KA TAE YEHOWA LALA ETEƑE DIDI ALEA?
15, 16. (a) Nu ka tae Yehowa ɖe mɔ fukpekpe li ɣeyiɣi didi sia gbegbe? (b) Nu ka tae Yehowa meɖɔ kuxi siwo Satana he vɛ la ɖo o?
15 Nu ka tae Yehowa ɖe mɔ fukpekpe li ɣeyiɣi didi sia gbegbe? Nu ka tae mexea mɔ ɖe nu vɔ̃ɖi siwo le dzɔdzɔm la nu o? Exɔ ɣeyiɣi geɖe hafi wòva dze fãa be Satana fe dziɖuɖu do kpo nu. Amegbetɔwo te dziɖuɖu ɖe sia ɖe fomevi kpɔ, gake ɖeko wòglo wo. Togbɔ be woyi ŋgɔ le dzɔdzɔmeŋutinunya kple mɔ̃ɖaŋununya me ŋutɔ hã la, nu madzɔmadzɔ wɔwɔ, ahedada, nu vlo wɔwɔ kple aʋawɔwɔ xɔ afe ɖi egbea wu tsã. Mímate ŋu akplɔ mía ɖokuiwo dzidzedzetɔe Mawu manɔmee o.
16 Ke hã Yehowa meɖɔ kuxi siwo Satana he vɛ la ɖo o. Ne Mawu ɖɔ kuxi mawo ɖo la, afia be ele Satana fe dziɖuɖu dzi dem. Mawu mawɔ nu sia gbeɖe o. Eye ne ɖe wòwɔ esia la, amegbetɔwo axɔe ase be yewote ŋu le yewo ɖokuiwo kplɔm dzidzedzetɔe. Esia hã nye aʋatso, eye Yehowa mawɔ esia hã o. Mawu mekaa aʋatso geɖe o.—Hebritɔwo 6:18.
17, 18. Nu kae Yehowa awɔ tso kuxi siwo katã Satana he vɛ la ŋu?
17 Ðe Yehowa ate ŋu aɖɔ kuxi siwo katã Satana kple amegbetɔwo fe aglãdzedze he vɛ la ɖoa? Ɛ̃. Mawu ya tea ŋu wɔa nu sia nu. Yehowa nya ɣeyiɣi si wòaɖo Satana fe nutsotsoawo katã ŋu bliboe. Ekema atrɔ anyigba wòazu paradiso abe ale si wòɖoe be wòanɔ ene. Woafɔ ame siwo katã le “ŋkuɖodziyɔdowo” me la ɖe tsitre. (Yohanes 5:28, 29) Amewo magadze dɔ alo aku gbeɖe o. Yesu aɖɔ nu siwo katã Satana gblẽ la ɖo. Yehowa azã Yesu “wòagblẽ Abosam fe dɔwɔwɔwo me.” (1 Yohanes 3:8) Míeda akpe gã aɖe na Yehowa be egbɔ dzi ɖi na mí va se ɖe fifia ale be míate ŋu anya eya amea ahatso nya me be míedi be wòanye míafe Dziɖula. (Xlẽ 2 Petro 3:9, 10.) Ne míele fu kpem hã la, ekpena ɖe mía ŋu míedoa dzi.—Yohanes 4:23; xlẽ 1 Korintotɔwo 10:13.
18 Yehowa mezinɛ ɖe mía dzi be míatia ye yeanye míafe Dziɖula o. Ena tiatiawɔwɔ fe ablɔɖe amegbetɔwo. Na míakpɔ ale si nunana xɔasi sia le vevie na mí ɖa.
ALEKE NÀWƆ TIATIAWƆBLƆÐEA ŊU DƆE?
19. Nunana xɔasi kae Yehowa na mí? Nu ka ta wòle be míade asixɔxɔ nunana sia ŋu?
19 Yehowa fe nunana xɔasi si nye tiatiawɔwɔ fe ablɔɖe na be míeto vovo na lãwo. Lãmenusenu nu koe lãwo wɔa nu ɖo, gake míawo ya míate ŋu atia ale si míedi be míanɔ agbee eye míate ŋu atiae be míadze Yehowa ŋu hã. (Lododowo 30:24) Míeto vovo na mɔ̃wo hã. Mɔ̃wo ya nu siwo wowɔ wo be woawɔ la ko wowɔna. Gake mí amegbetɔwo ya, ablɔɖe le mía si be míawo ŋutɔwo míatia ame si míedi be míanye, mía xɔlɔ̃wo kple nu siwo míadi be míawɔ le agbe me. Yehowa di be míase vivi na agbea.
20, 21. Tiatia nyui kae nàte ŋu awɔ fifia?
20 Yehowa di be míalɔ̃ ye. (Mateo 22:37, 38) Ele abe vifofo aɖe si kpɔa dzidzɔ ne via tso le eɖokui si gblɔ nɛ tso dzi me be “melɔ̃ wò” ke menye ɖe wozi edzi hafi wògblɔe o la ene. Yehowa na ablɔɖe mí be míatiae be míasubɔ ye loo alo mímasubɔ ye o. Satana, Adam, kple Xawa tiae be yewoagbe Yehowa. Aleke nàwɔ wò nunana si nye tiatiawɔwɔ fe ablɔɖe la ŋu dɔ?
21 Wɔ wò tiatiawɔblɔɖe la ŋu dɔ nàtsɔ asubɔ Yehowa. Ame miliɔn geɖewo tiae be yewoadze Yehowa ŋu eye wogbe Satana. (Lododowo 27:11) Nu kae nàte ŋu awɔ fifia ale be wò hã nànɔ Mawu fe xexe yeyea me esime woaɖe fukpekpewo katã ɖa? Míakpɔ nyabiase sia fe ŋuɖoɖo le ta si kplɔ esia ɖo me.


text:
Siamlɔm 14
Siamlɔm 14 enye ŋkeke 195lia le fea me (196lia le fe ene sia ene me) le Gregoria ɣletigalẽa me. Ŋkeke 170 ye susɔ le fe sia me.
Le ŋkeke sia dzi[trɔ asi le eŋu | trɔ asi le etsofe ŋu]
"Quatorze Juillet" (Siamlɔm fe ŋkeke wuienelia le Fransegbe me) enye Bastille Ŋkeke. Esia enye azã si Fransetɔwo tsɔna ɖoa ŋku Bastille ʋa si wowɔ lw fe 1789 la dzi.
Dzigbewo[trɔ asi le eŋu | trɔ asi le etsofe ŋu]
Kugbewo[trɔ asi le eŋu | trɔ asi le etsofe ŋu]
Azãgbewo[trɔ asi le eŋu | trɔ asi le etsofe ŋu]
Nuxexlẽwo le tefe bubuwo[trɔ asi le eŋu | trɔ asi le etsofe ŋu]
- BBC – Le Ŋkeke sia dzi (le Eŋlisi me)
- The New York Times – Le Ŋkeke sia dzi (le Eŋlisi me)


text:
NU SI BIBLIA GBLƆ
Xexea Ƒe Nuwuwu
Biblia gblɔ le 1 Yohanes 2:17 be, “Xexea kple efe nudzodzrowo nu va yina.” “Xexe” kae? Aleke enu ayii, eye ɣekaɣie?
“Xexe” kae awu enu?
NYA SI BIBLIA GBLƆ
Esi wònye be “nudzodzrowo” le xexea si si medzea Mawu ŋu o ta la, edze fãa be menye anyigba la fe nya gblɔm wole o. Ke boŋ amefomea fe xexe si medea bubu Mawu ŋu o, si na be wova zu efe futɔ lae wowɔnɛ. (Yakobo 4:4) Ame siwo katã fo fu nye xexe sia la “akpɔ tsɔtsrɔ̃ mavɔ fe tohehe.” (2 Tesalonikatɔwo 1:7-9) Ke hã ame siwo wɔ ɖe Yesu Kristo fe nya siwo wògblɔ be woaganye “xexea fe akpa aɖeke o” dzi la akpɔ agbe mavɔ.—Yohanes 15:19.
Biblia gblɔ le 1 Yohanes 2:17 fe akpa mamlɛa be: “ame si wɔa Mawu fe lɔlɔ̃nu la nɔa anyi yi ɖe mavɔmavɔ me.” Ɛ̃, ame si wɔa Mawu fe lɔlɔ̃nu la akpɔ agbe mavɔ le anyigba dzi afi sia abe ale si Psalmo 37:29 gblɔe ene be: “Ame dzɔdzɔewo anyi anyigba la dome, eye woanɔ edzi tegbee.”
“Migalɔ̃ xexea alo nu siwo le xexea me la o. Ne ame aɖe lɔ̃a xexea la, Fofo la fe lɔlɔ̃ mele eme o.”—1 Yohanes 2:15.
Aleke xexea awu enui?
NYA SI BIBLIA GBLƆ
Nuwuwua ava le akpa eve eme. Gbã la, Mawu atsrɔ̃ alakpasubɔsubɔha siwo gbolo aɖe si woyɔna be “Babilon Gã” la le tsitre ɖi na. (Nyaɖeɖefia 17:1-5; 18:8) Togbɔ be egblɔna be yewɔa nutefe na Mawu hã la, ewɔ ɖeka kple xexe sia me dziɖulawo. Gake dziɖula siawoe atrɔ ɖe eŋu. Eye “woawo alé fu gbolo la, woagblẽe aɖe amae, aɖu efe ŋutilã, [alo kesinɔnuwo] eye woatɔ dzoe wòafiã keŋkeŋ.”—Nyaɖeɖefia 17:16.
Eveliae nye be Mawu atrɔ ɖe dziɖulawo hã ŋu, eye wòatsrɔ̃ “anyigba blibo la dzi fiawo” kple ame vɔ̃ɖiwo katã ɖa le “Mawu Ŋusẽkatãtɔ la fe ŋkeke gã la fe aʋawɔwɔ” si wogayɔna be “Armagedon.” me.—Nyaɖeɖefia 16:14, 16.
“Midi Yehowa, mi ame siwo katã bɔbɔ mia ɖokui ɖe anyi le anyigba dzi . . . Midi dzɔdzɔenyenye, midi ɖokuibɔbɔ yome mɔ. Ðewohĩ woatsɔ mi aɣla le Yehowa fe dzikudogbe la.”—Zefaniya 2:3.
Ɣekaɣie xexea awu enu?
NYA SI BIBLIA GBLƆ
Ne woxlɔ̃ nu amewo le xexea me godoo tso Mawu Fiaɖufea si nye dziɖuɖu si axɔ ɖe amegbetɔwo fe dziɖuɖuwo tefe la ŋu nyuie vɔ la, ekema nuwuwua ava. (Daniel 7:13, 14) Yesu Kristo gblɔ be: “Woaɖe gbefã Fiaɖufe ŋuti nya nyui sia le anyigba blibo la katã dzi be wòanye ɖaseɖiɖi na dukɔwo katã, eye ekema nuwuwu la ava.” (Mateo 24:14) Gbefãɖeɖedɔ sia si ɖea Mawu fe dzɔdzɔenyenye kple nublanuikpɔkpɔ fiana la nye “dzesi” vovovo siwo afia be míele nuwuwuŋkekeawo me la dometɔ ɖeka. Dzesia fe akpa bubu aɖewoe nye aʋawɔwɔ, anyigbaʋuʋu, dɔwuame, kple dɔléle siwo anɔ edzi yim le xexea fe akpa vovovowo.—Mateo 24:3; Luka 21:10, 11.
Tsɔ kpe ɖe nu siwo anɔ dzɔdzɔm le xexea me ŋu la, Biblia gblɔ nɔnɔme si anɔ amewo si le “ŋkeke mamlɛawo me.” Míexlẽ be: “Ɣeyiɣi sesẽ siwo me nɔnɔ asesẽ la ava. Elabena amewo anye ɖokuilɔ̃lawo, galɔ̃lawo, . . . ame maɖoto dzilawo, . . . ame siwo meɖua wo ɖokuiwo dzi o, ame wɔadãwo, ame siwo melɔ̃a nu nyui o, . . . ame siwo lɔ̃a dzidzɔkpɔkpɔ wu esi woalɔ̃ Mawu.” *—2 Timoteo 3:1-5.
Nudzɔdzɔ kple amewo fe nɔnɔme siawo katã dze egɔme tso ɣeyiɣi si me Xexemeʋa Gbãtɔ dze egɔme le fe 1914 me lɔfo. Eye tso ɣemaɣi la, Yehowa Ðasefowo le gbefã ɖem Mawu Fiaɖufea le xexea fe akpa sia akpa, eye enye bubu na wo be amewo nya be yewoe le dɔ sia wɔm. Le nyatefe me la, wofe magazine vevitɔ fe tanyae nye Gbetakpɔxɔ Le Gbefã Ðem Yehowa Ƒe Fiaɖufe.
“Eya ta minɔ ŋudzɔ, elabena mienya ŋkeke la alo gafofo la o.”—Mateo 25:13.
^ mm. 14 Àte ŋu axlẽ nu geɖe tso nya sia ŋu le agbalẽ si nye Nuka Tututue Nye Biblia fe Nufiafia? fe ta 9 lia me. Yehowa Ðasefowoe tae. Àkpɔe le Internet hã dzi le www.jw.org/ee.


text:
Nuɖuɖu Siwo Nana Ame Dzea Dɔ Kple Nuɖuɖu Siwo Ðea Fu Na Ame—Vovototo Kae Le Wo Dome?
Emily: “Esi mekpɔe be nye lãme menɔ wɔwɔm nyuie o la, meda gafloa ɖi. Nu me tem fiefie eye nye aɖe nɔ tetem. Nye mo nɔ tɔtrɔm eye gbɔgbɔ zu dɔ nam. Nutsetsewo do ɖe nye abɔwo kple nye kɔ ŋu. Medi be malé ɖokuinye kpoo gake ele be mawɔ kaba ayi kɔdzi!”
LE AME akpa gãtɔ gome la dzidzɔe nuɖuɖu nye na wo. Gake le ame aɖewo hã gome la, enye dzizizi na wo be woabu nuɖuɖu aɖewo be wonye yewofe “futɔwo.” Le ame siawo gome la, nuɖuɖu aɖewo nana wodzea dɔ abe Emily si fe nya míegblɔ va yi ene. Le ale si Emily tɔa nu sẽe la ate ŋu ana wòaku gɔ̃ hã. Dzidzɔtɔe la, ame akpa gãtɔ tɔ nu mesẽ nenema gbegbe o.
Le ŋkeke siawo me la, ame siwo nuɖuɖu aɖewo nana wodzea dɔ kple ame siwo nuɖuɖu aɖewo ɖea fu na la le dzidzim ɖe edzi. Ke hã numekukuwo fia be togbɔ be ame geɖe gblɔna be nuɖuɖu aɖewo nana yewodzea dɔ hã la, wova de dzesii be wo dometɔ ʋɛ aɖewo ŋu koe kuxi sia le.
Nuɖuɖu Siwo Nana Ame Dzea Dɔ
Le dzɔdzɔmeŋutinunyala aɖewo siwo afenɔ Jennifer J. Schneider Chafen nɔ ŋgɔ na fe nya siwo wota ɖe magazine aɖe me nu la, “ame sia ame kple nuɖuɖu siwo nana wòdzea dɔ.” (The Journal of the American Medical Association) Ke hã, eŋunyala geɖewo gblɔ be lãmenu siwo kpɔa míafe lãmesẽ ta koŋ gbɔe wòtsona be nuɖuɖu aɖewo nana míedzea dɔ.
Zi geɖe la, nunyiame si nye protein (protéine) si le nuɖuɖu aɖewo me ye nana ame aɖewo dzea dɔ. Lãmenu siwo kpɔa míafe lãmesẽ ta dea dzesi protein la vodadatɔe be enye nu si agblẽ nu le ame ŋu. Ne protein fomevi aɖe ge ɖe amea fe lãme la, lãmenu siwo kpɔa míafe lãmesẽ ta dzia dɔlékuiwunu si nye IgE be wòawɔ avu kplii. Nenye be amea gaɖu nuɖuɖu ma ke la dɔlékuiwunu (IgE) si le lãme na amea xoxo la gadzia lãmetsi bubuwo siwo dome histamine (l’histamine) hã le kpenɛ.
Le nyatefe me la histamine wɔa akpa vevi aɖe be míenɔa lãmesẽ me. Gake ɖe susu aɖewo siwo mele nyanya o ta la, lãmetsi siwo nye IgE kple histamine dzidzi ɖe lãme na ame aɖewo siwo nuɖuɖu aɖewo menyo na o nana wodzea dɔ.
Esia tae ne èɖu nuɖuɖu aɖe si menyo na wò o zi gbãtɔ la, naneke madzɔ ɖe dziwò o, gake ne ègaɖui ɣebubuɣi la, àdze dɔ.
Nuɖuɖu Siwo Ðea Fu Na Ame
Abe nuɖuɖu siwo nana ame dzea dɔ ene la, nuɖuɖu siwo ɖea fu na ame hã li. Lãmenu siwo kpɔa míafe lãmesẽ ta gbɔe wòtsona be nuɖuɖu aɖewo nana ame dzea dɔ gake le nuɖuɖu aɖewo siwo ɖea fu na ame ya gome la lãmenu siwo tua nu siwo míeɖuna gbɔe wòtsona. Zi geɖe la, esesẽna na dɔgboa be wòatu nuɖuɖua le esi lãmetsi siwo wɔa dɔ sia mesɔ gbɔ o ta alo be esesẽna na dɔgboa be wòatu nunyiame aɖe si le nuɖuɖua me. Le kpɔɖeŋu me, lactose si nye sukli si le nyinotsi me la ɖea fu na ame ne amea fe dɔmenuwo medzi lãmetsi geɖe be woatu suklia ahawɔ eŋu dɔ o.
Le nuɖuɖu siwo ɖea fu na ame ya gome la, ne ame nya ɖu nua zi gbãtɔ ko la ade dzesi efe fuɖename enumake. Ðewohĩ nuɖuɖu siwo ɖea fu na ame la fe agbɔsɔsɔ si amea ɖu gbɔe wòatso be wòaɖe fu nɛ. Ne eɖu nuɖuɖu mawo fe ʋɛ aɖewo ko la ɖewohĩ maɖe fu nɛ o, gake ne eɖui wòsɔ gbɔ la aɖe fu nɛ. Le nuɖuɖu siwo nana ame dzea dɔ gome ya la ne ame ɖu sue aɖe gɔ̃ hã la ate ŋu ade efe agbe afɔku me.
Dzesiawo
Ne èɖu nane eye ŋuti te wò fiefie, klabi do ɖe ŋuwò, wò veme, ŋkuwo kple wò aɖe te, dzigbɔ le tsɔwòm, èle tutrum, èŋɔ mĩ, eye vɔ̃ɖitɔ wue nye be ɖewohĩ eho ʋusɔgbɔdɔ na wò, wò mo le zi tsɔm, nèyi ɖi me, alo dzidɔ dze dziwò la, ekema efia be ɖewohĩ nuɖuɖu ma le esiwo nana nèdzea dɔ la dome. Wo dometɔ aɖewo nu ate ŋu asesẽ ale gbegbe be wòawu ame.
Nuɖuɖu ɖe sia ɖe kloe ate ŋu ana ame nadze dɔ. Ke hã, nuɖuɖu ʋɛ aɖewo koe nana ame dzea dɔ vevie. Woawoe nye: nyinotsi, koklo kple xewo fe aziwo, tɔmelã, agalã kple bɔlu, ayi si nye soya (soja) azi siwo tsena ɖe atiwo dzi kple lu. Nuɖuɖu aɖewo ate ŋu ana fe ɖe sia ɖe xɔla nadze dɔ. Numekukuwo fia be woate ŋu anyi edome tso ame dzilawo gbɔ bɔbɔe vevietɔ nenye be nuɖuɖu aɖewo nana dzila ɖeka alo evea siaa dzea dɔ. Zi geɖe la, ne ɖevi aɖewo tsi la, nuɖuɖu aɖewo siwo nana wodzea dɔ la megaɖea fu na wo o.
Dzesi siwo fiana be nuɖuɖu aɖe ɖea fu na ame la nu mesẽna de dzesi siwo fiana be nuɖuɖu aɖe nana ame dzea dɔ la nu o. Ne nuɖuɖu aɖe ɖea fu na ame la, ate ŋu ana dɔme naɖu ame, fodo nadzi ɖe ame ŋu, ame nanɔ ŋɔ nyem, dɔme nanɔ elém, ta nanɔ eɖum, nutsetsewo nado ɖe eŋu, ɖeɖi nate eŋu alo ame natsi mavomavo. Nuɖuɖu siwo ate ŋu aɖe fu na ame dometɔ aɖewo nye nyinotsi kple nyinotsi babla, lu kple fo fomevi aɖewo, aha sesẽwo kple nu siwo me amɔwɔʋãnu le.
Ale Si Nàwɔ Anya Kple Ale Si Nàwɔ Adae
Ne èsusu be nuɖuɖu siwo nana ame dzea dɔ alo nuɖuɖu siwo ɖea fu na ame nye kuxi le ye ŋu la, ɖewohĩ àte ŋu ayi kɔdzi be ɖɔkta si nya nu tso eŋu la nado wò kpɔ. Ne wò ŋutɔ nèdzudzɔ nanewo ɖuɖu le esi nèsusu be woawo gbɔe yefe kuxia tso la, awɔe be nàte nunyiame vevi aɖewo siwo wò ametia hiã la ɖokuiwò le manyamanya me.
Le nuɖuɖu siwo nana ame dzea dɔ gome la, edadamɔnu bubu aɖeke meli tsɔ wu be ame nafo asa na nuɖuɖu mawo o. * Ke hã, ne nuɖuɖuawo fe fuɖename nu mesẽ boo o la, ke aɖe vi na wò ne èɖe nuɖuɖu mawo fe agbɔsɔsɔ si nèɖuna kple ale si nèɖunɛ edziedzi la dzi kpɔtɔ. Le go aɖewo me la, le ale si nuɖuɖua ɖea fu na amee ta la, ele be amea nafo asa na nuɖuɖu mawo kura alo adzudzɔ wo ɖuɖu hena ɣeyiɣi aɖe.
Eya ta ne nuɖuɖu aɖewo nana nèdzea dɔ alo ɖea fu na wò la, efaa akɔ be nànya be ame geɖe siwo ŋu kuxi sia le la srɔ̃ ale si woanɔ te ɖe nɔnɔme sia nu eye wogasea vivi na nuɖuɖu vovovowo.
^ mm. 19 Wokafui be ame siwo nuɖuɖu aɖewo nana wodzea dɔ vevie la nalé nugoe si me adrenaline alo epinephrine (l’adrénaline) le ɖe asi be woado ɖe lãme ne dɔa ho na wo. Kɔdzidɔwɔla aɖewo do susu ɖa be ele be woana dzesidenu aɖewo nanɔ ɖevi siwo nuɖuɖu aɖewo nana wodzea dɔ la ŋu ale be wòaɖo ŋku edzi na nufialawo kple ame siwo kpɔa ɖeviwo dzi be dɔ ma le wo ŋu.


text:
JW.ORG NYATAKAKADZRAÐOƑEA
Ale Si Nàʋu JW.ORG Le Asitelefon Alo Tablɛt Dzi
Àte ŋu akpɔ nyatakakadzraɖofea fe akpa siwo katã dzena le kɔmpiuta dzi la le asitelefon deŋgɔwo kple tablɛtwo hã dzi. Ke hã, ale si woɖo edzinuwo ɖe asitelefon deŋgɔwo kple tablɛtwo dzi la to vovovo kple susu be wo zazã nanɔ bɔbɔe. Mɔfiame siwo le nyati sia me la akpe ɖe ŋuwò ne èle nu dim le jw.org dzi.
Nuwo ʋuʋu le asitelefon kple tablɛtwo dzi
Agbalẽwo fe nyatiwo kple tawo ʋuʋu
Biblia si le internet dzi ʋuʋu
Nyati siwo woxlẽ fe odiowo sese
Nuwo Ʋuʋu Le Asitelefon Kple Tablɛtwo Dzi
Ne èʋu dɔwɔnua gbadza la, efe akpawo dzena le etame eye nuwo fe hatsotso siwo le akpa ɖe sia ɖe te la dzena le axadzi le miame.
Gake le asitelefon kple tablɛt siwo fe ŋkume mekeke o dzi la, akpawo ɖona ɖe wo nɔewo te tso dzi va anyime. Hatsotsoawo hã ɖona ɖe wo nɔewo te nenema ke. Eye ne womele emenuwo zãm o la, wonɔa ɣaɣla ale be nyatakakadzraɖofea dzi nu geɖewo nate ŋu adze.
Zi Akpawo Nedze fe dzesi sia dzi ale be nàkpɔ akpa vovovoawo. Zi akpa aɖe dzi ne wòaʋu akpa ma na wò.
Zi Hatsotsoawo Nedze fe dzesi sia dzi ale be nàkpɔ hatsotso siwo le akpa si nèʋu la te. Zi hatsotso si nèdi la fe ŋkɔ dzi ale be wòaʋu afi si hatsotso ma me nuwo le la na wò.
Zi Hatsotsoawo Neɣla fe dzesi sia dzi ale be wòaɣla hatsotso siwo le akpa ma te la.
Zi JW.ORG dzesi sia dzi ne wòatrɔ ayi gɔmedzefea.
Zi Gbetiafe fe dzesi sia dzi ale be gbe vovovo siwo li la nadze.
Zi Dii fe dzesi sia dzi ale be nàdi nuwo le nyatakakadzraɖofea.
Agbalẽwo Me Nyatiwo Kple Tawo Ʋuʋu
Ne èkeke dɔwɔnua gbadza la, emenyawo katã anɔ dzedzem ne èle agbalẽ aɖe me nyati alo efe ta aɖe xlẽm. Gake le asitelefon kple tablɛt siwo fe ŋkume mekeke o dzi la, emenyawo medzena o.
Zi Emenyawo Nedze fe dzesi sia dzi ne emenyawo nadze. Zi tanya aɖe dzi ale be nyatia alo ta la me nyawo nadze.
Zi Megbe fe dzesi sia dzi ale be wòaʋu nyati alo ta si do ŋgɔ la na wò.
Zi Ŋgɔgbe fe dzesi sia dzi ale be wòaʋu nyati alo ta si kplɔe ɖo la na wò.
Zi Emenyawo Neɣla fe dzesi sia dzi ne emenyawo naɣla ale be nàte ŋu axlẽ nyati alo ta si nèʋu la..
Biblia Si Le Internet Dzi Ʋuʋu
Yi AGBALẼWO > BIBLIA eye nàzi Xlẽe Le Internet Dzi fe kpevia dzi. Alo zi Xlẽ Biblia Le Internet Dzi fe kadodo si le gɔmedzefea dzi.
Le Biblia-ʋufe fe ʋufo sia dzi la, tia Biblia-gbalẽ aɖe eye nàtia ta aɖe le aɖakavia me eye nàzi Dii dzi.
Ne èle ehem le gɔme yim la, Biblia-ʋufe fe ʋufoa va léna ɖe Akpawo Ƒe Ʋufo si dzi nyatakakadzraɖofea fe akpawo fe ŋkɔwo dzena le la ŋu ale be nàte ŋu aʋu ta bubu bɔbɔe.
Zi Ðee Le Eŋu fe dzesi sia dzi ale be Biblia-ʋufe Ƒe Ʋufo la naɖe ɖa le Akpawo Ƒe Ʋufo la ŋu. Esia wɔnɛ be mɔ geɖe tea ŋu nɔa anyi eye Biblia me nyawo dzena nyuie. Ne èdi be yeaʋu ta bubu la, gbã ele be nàhe axa si nèle la ayi etame alo gɔme.
Zi Lée Ðe Eŋu fe dzesi sia dzi ne Biblia-ʋufe Ƒe Ʋufoa nalé ɖe Akpawo Ƒe Ʋufo la ŋu.
Zi Emenuwo Nedze fe dzesi sia dzi ne Biblia me nuwo, siwo dometɔ aɖewoe nye nyati siwo le Biblia fe gɔmedzedze kple megbenyawo me la nadze.
Zi Megbe fe dzesi sia dzi ale be ta si do ŋgɔ nadze.
Zi Ŋgɔgbe fe dzesi sia dzi ale be ta si kplɔe ɖo nadze.
Zi Emenuwo Neɣla fe dzesi sia dzi ne Biblia me nuwo naɣla.
Nyati Siwo Woxlẽ Ƒe Odiowo Sese
Ne nyati si xlẽm nèle fe odio li la, Odiofonu Ƒe Ʋufoa adze.
Zi Ƒoe dzi ne wòafoe na wò.
Zi Tɔ Gbɔ dzi ne wòatɔ te efofo gbɔ. Gazi Ƒoe dzi ake ne wòagadze efofo gɔme.
He kpevi nogoe si le odiofonua te yi megbe alo ŋgɔ ne wòafo odioa fe akpa bubu.
Ne èdze odio aɖe fofo gɔme eye nèhe nyatia yi gɔme la Odiofonu Ƒe Ʋufo la va léna ɖe Akpawo Ƒe Ʋufo la ŋu. Esia wɔnɛ be àte ŋu atɔ odio la gbɔ hafi agayi edzi evɔ nyatia fe akpa si nèva ɖo mabu na wò o.


text:
Tameɖoɖo Kae Le Mawu Si Na Mí?
Mawu fe tameɖoɖoe nye be míanɔ agbe le paradiso me le anyigba dzi tegbee le ŋutifafa kple dzidzɔ me!
Gake ɖewohĩ àbia be, ‘Ðe esia ate ŋu ava emea?’ Biblia gblɔ be Mawu fe Fiaɖufeae ana esia nava eme, eye Mawu fe lɔlɔ̃nue wònye be amewo katã nasrɔ̃ nu tso Fiaɖufe sia kple tameɖoɖo si le Mawu si na mí ŋu.—Psalmo 37:11, 29; Yesaya 9:6.
Mawu di be yefe ɖoɖowo naɖe vi na mí.
Abe ale si ko vifofo nyui ɖe sia ɖe dia nyui na viawo ene la, mía Fofo si le dzifo hã fe didie nye be míakpɔ dzidzɔ ɖaa tegbee. (Yesaya 48:17, 18) Edo ŋugbe be ‘ame si wɔa Mawu fe lɔlɔ̃nu la nɔa anyi yi ɖe mavɔmavɔ me.’—1 Yohanes 2:17.
Mawu di be míawɔ yefe mɔfiamewo dzi.
Biblia gblɔ be mía Wɔla la fe didie nye be ‘yeafia yefe mɔwo mí,’ ale be míate ŋu ‘azɔ yefe tofewo.’ (Yesaya 2:2, 3) Efo amewo nu fu ‘hena efe ŋkɔ la,’ be yeato wo dzi ana amewo nanya yefe lɔlɔ̃nu le anyigba bliboa dzi.—Dɔwɔwɔwo 15:14.
Mawu di be míawɔ ɖeka ade ta agu na ye.
Tadedeagu vavãtɔ si Yehowa ɖo anyi la medea mama amewo dome o, ke boŋ ɖe wònana amewo wɔa ɖeka helɔ̃a wo nɔewo ŋutɔŋutɔ. (Yohanes 13:35) Ame kawoe le nu fiam amewo le afi sia afi egbea be woawɔ ɖeka le Mawu subɔsubɔ me? Míedi be nàkpɔ ŋuɖoɖoawo to agbalẽ sia sɔsrɔ̃ me.


text:
ŊUTINYA 34
Nuɖuɖu Yeye Ƒomevi Aɖe
ÈNYA nusi fɔm ameawo le le anyigba la ŋkɔa? Ele abe afubabla ene. Ele ɣie, eye wòle wodzoe hele futufutu. Gake menye afubablae o; nuɖuɖue wònye.
Anɔ abe ɣleti ɖeka koe ma ene tso esime Israel-viwo dzo le Egipte. Wole gbeadzi. Tefe sia mewɔa nuɖuɖu o, eyata ameawo to nyatofoe be: ‘Ne Yehowa ɖe wòwu mí le Egipte la, ne enyo na mí wu. Nuɖuɖu, siwo katã míedi la ya teti le afima.’
Eyata Yehowa gblɔ be: ‘Mana nuɖuɖu nadza tso dzifo.’ Eye Yehowa wɔ nenema. Esi ŋu ke ŋdi, eye Israel-viwo kpɔ nu ɣi sia si dza la, wobia wo nɔewo be: ‘Nukae nye sia’?
Mose gblɔ be: ‘Esiae nye nuɖuɖu, si Yehowa na mi be miaɖu.’ Ameawo yɔe be MANA. Evivina abe tatali, si wotsɔ anyitsi wɔe ene.
Mose gblɔ na ameawo be: ‘Mia dome amesiame nafɔ esi nu wòate ŋu aɖu la.’ Eyata wofɔnɛ alea ŋdi sia ŋdi. Ke ne ŋdɔ ʋu la, mana, siwo tsi anyigba la lólona.
Mose gagblɔ bena: ‘Ame aɖeke megadzra mana la fe ɖe ɖo ŋu nake ɖe edzi o.’ Gake ame aɖewo sẽ to. Ènya nusi dzɔa? Esi ŋu ke la, mana si wodzra ɖo la katã dze nyẽ hedze ʋeʋẽ gɔme!
Gake kwasiɖa la fe ŋkeke ɖeka aɖe li, esi dzi Yehowa gblɔ na wo be woafɔ mana la fe agbɔsɔsɔme la fe tefe eve. Esiae nye ŋkeke adelia. Yehowa gblɔ na wo be woadzra ɖe ɖo hena etsɔ, elabena yemana ɖeke nadza le ŋkeke adrelia dzi o. Ne wodzra mana la ɖo seɖe ŋkeke adrelia dzi la, medzea nyẽ o, eye meʋẽna hã o! Esia hã nye nukunu bubu!
Yehowa nyi Israel-viwo kple mana le fe, siwo katã wonɔ gbeadzi la me.


text: 5 Eya ta mizu Mawu srɔ̃lawo+ abe via lɔlɔ̃awo ene,2 eye miyi edzi miazɔ le lɔlɔ̃ me,+ abe ale si ko Kristo la hã lɔ̃ mí,*+ eye wòtsɔ eɖokui na ɖe mía* ta wònye nunana kple vɔsa si le ʋeʋẽm lilili na Mawu la ene.+3 Migana woayɔ gbɔdɔdɔ manɔsenu* kple makɔmakɔnyenye aɖeke fomevi alo ŋukeklẽ ŋkɔ gɔ̃ hã le mia dome o,+ abe ale si ko wòdze ame kɔkɔewo ene;+4 kple ŋukpenanuwɔwɔ kple bometsinyagbɔgblɔ kple fefenya madzeto,+ siwo mesɔ o, ke akpedada boŋ.+5 Elabena miawo ŋutɔwo mienya nyuie be, domenyinyi aɖeke meli na ame si foa eɖokui ɖe gbɔdɔdɔ manɔsenu*+ me alo ame makɔmakɔ alo ŋuklẽla+—si sɔ kple trɔ̃subɔla—le Kristo la kple Mawu fe Fiaɖufe la me o.+6 Migana ame aɖeke natsɔ nya fufluwo able mi o, elabena nu siawo tae Mawu fe dziku gbɔna vi sẽtowo dzi ɖo.7 Eya ta migade ha kpli wo o;8 elabena tsã la, mienye viviti, ke azɔ miezu kekeli+ le Afetɔ la me.+ Miyi edzi mianɔ zɔzɔm abe kekeliviwo ene,9 elabena kekeli la fe kutsetsee nye nyuiwɔwɔ kple dzɔdzɔenyenye kpakple nyatefe ɖe sia ɖe fomevi.+10 Midze agbagba ɖe sia ɖe be nu siwo miewɔna la nadze Afetɔ la ŋu;+11 eye midzudzɔ gomekpɔkpɔ le viviti+ me dɔ matsekuwo me; ke miʋu go wo boŋ.12 Elabena enye ŋukpe be woafo nu le nu siwo wowɔna le ɣaɣlafe la ŋu gɔ̃ hã.13 Ke nu sia nu si dzena wokpɔna* la kekelie na, elabena nu sia nu si dze fãa la, enye kekeli.14 Esia tae wogblɔ be: “Oo, wò ame si le alɔ̃ dɔm, nyɔ, eye nàfɔ tso ame kukuwo dome,+ eye Kristo la aklẽ ɖe dziwò.”+15 Eya ta mikpɔ nyuie be ale si miezɔna la naganye abe numanyalawo ene o, ke boŋ abe nunyalawo ene,16 eye miwɔ miafe ɣeyiɣi ŋu dɔ le mɔ nyuitɔ nu,*+ elabena ŋkekeawo nye vɔ̃.17 Le esia ta miganɔ nu wɔm abe bometsilawo ene o, ke boŋ miyi edzi miakpɔ nu si nye Yehowa* fe lɔlɔ̃nu adze sii.+18 Eye migamu aha,+ si me nu baɖabaɖa wɔwɔ le la o, ke boŋ mina gbɔgbɔ la nayɔ mi fũu.19 Mitsɔ psalmowo, Mawu kafukafu nyawo kple gbɔgbɔmehawo fo nu na mia nɔewo,* midzi ha,+ eye mifo ha+ le miafe dziwo me na Yehowa,*+20 eye minɔ akpe dam+ na mía Mawu kple Fofo la le nuwo katã ŋuti ɣesiaɣi le mía Afetɔ Yesu Kristo fe ŋkɔ me.+21 Mibɔbɔ mia ɖokui na mia nɔewo+ le Kristo vɔvɔ̃ me.22 Srɔ̃nyɔnuwo nabɔbɔ wo ɖokuiwo na wo srɔ̃wo,+ abe ale si woabɔbɔ na Afetɔ la ene,23 elabena ŋutsue nye ta na srɔ̃a,+ abe ale si Kristo la hã nye ta na hame la ene,+ eye eyae nye ŋutilã sia ɖela.24 Le nyatefe me la, ale si hame la bɔbɔa eɖokui na Kristo la, srɔ̃nyɔnuwo hã nabɔbɔ wo ɖokuiwo na wo srɔ̃wo nenema ke le nuwo katã me.25 Srɔ̃ŋutsuwo, miyi edzi mialɔ̃ mia srɔ̃wo+ abe ale si ko Kristo la hã lɔ̃ hame la, eye wòtsɔ eɖokui na ɖe eta ene,+26 ale be wòakɔ eŋuti, aklɔ eŋu wòadza to Mawu fe nya la me,+27 be wòatsɔ hame la aɖo eya ŋutɔ ŋkume le efe atsyɔ̃ɖoɖo me, eye ɖifofo alo ayiléle alo nu siawo tɔgbi aɖeke manɔ eŋu o,+ ke boŋ wòanɔ kɔkɔe, eye mokaka aɖeke naganɔ eŋu o.+28 Nenema kee wòle be srɔ̃ŋutsuwo nalɔ̃ wo srɔ̃wo abe woawo ŋutɔwo fe ŋutilã ene. Ŋutsu si lɔ̃a srɔ̃a la lɔ̃a eɖokui,29 elabena ame aɖeke melé fu eya ŋutɔ fe ŋutilã kpɔ o, ke boŋ enyinɛ, eye wòléa be nɛ nyuie, abe ale si ko Kristo la hã wɔna na hame la ene,30 elabena ŋutinuwo míenye na efe ŋutilã.+31 “Esia tae ŋutsu agblẽ fofoa kple dadaa ɖi, eye wòaku ɖe srɔ̃a ŋu, eye wo ame evea woazu ŋutilã ɖeka.”+32 Nya ɣaɣla kɔkɔe+ sia lolo. Ke Kristo kple hame la ŋue mele nu fom le.+33 Gake srɔ̃ŋutsu ɖe sia ɖe nalɔ̃ srɔ̃a+ abe ale si wòlɔ̃a eɖokui ene; ke srɔ̃nyɔnu hã nade bubu deto srɔ̃a ŋu.+


text:
TA WUIEVE
Aleke Nàwɔ Azu Mawu Xɔlɔ̃?
1, 2. Yehowa xɔlɔ̃wo dometɔ aɖewo ɖe?
AME kae nàdi be wòanye ye xɔlɔ̃? Àdi ame si fe nu dzɔa dzi na wò. Ame si wò kplii dome vivina. Ame si fe nuwɔnawo kple nɔnɔme nyuiwo doa dzidzɔ na wò.
2 Yehowa Mawu tia amegbetɔ aɖewo be woanye ye xɔlɔ̃wo. Le kpɔɖeŋu me, Abraham nye Yehowa xɔlɔ̃. (Yesaya 41:8; Yakobo 2:23) Yehowa lɔ̃ David hã. Egblɔ be David nye ‘ŋutsu si fe nu dze yefe dzi ŋu.’ (Dɔwɔwɔwo 13:22) Eye nyagblɔɖila Daniel hã nye “ame vevi” na Yehowa.—Daniel 9:23.
3. Aleke Abraham, David kple Daniel wɔ va zu Yehowa xɔlɔ̃wo?
3 Aleke Abraham, David kple Daniel wɔ va zu Yehowa xɔlɔ̃wo? Yehowa gblɔ na Abraham be: “Èɖo to nye gbe.” (1 Mose 22:18) Yehowa dzea xɔlɔ̃ ame siwo bɔbɔa wo ɖokuiwo heɖoa toe. Dukɔ blibo aɖe gɔ̃ hã te ŋu zu exɔlɔ̃wo. Yehowa gblɔ na Israel-dukɔa be: “Miɖo to nye gbe, ekema manye miafe Mawu, eye miawo mianye nye dukɔ.” (Yeremiya 7:23) Eya ta ne èdi vevie be ye hã yeazu Yehowa xɔlɔ̃ la, ele be nàɖo toe.
YEHOWA KPƆA EXƆLƆ̃WO TA
4, 5. Aleke Yehowa kpɔa exɔlɔ̃wo tae?
4 Biblia gblɔ be Yehowa le didim be yeazã yefe “ŋusẽ atsɔ axɔ na ame siwo ku ɖe eŋu kple wofe dzi blibo.” (2 Kronika 16:9) Yehowa do ŋugbe na exɔlɔ̃wo le Psalmo 32:8 be: “Mana gɔmesese deto nasu asiwò, eye mafia mɔ si nàto la wò. Nye ŋku anɔ ŋuwò eye maɖo aɖaŋu na wò.”
5 Futɔ sẽŋu aɖe le didim be yeana be míaganye Mawu xɔlɔ̃wo o. Gake Yehowa di be yeakpɔ mía ta. (Xlẽ Psalmo 55:22.) Esi míenye Yehowa xɔlɔ̃wo ta la, míesubɔnɛ kple dzi blibo. Míewɔa nutefe nɛ le nɔnɔme sesẽtɔ kekeake gɔ̃ hã me. Míawo hã míeka ɖe edzi abe ale si hakpalaa ka ɖe edzi ene. Eŋlɔ tso Yehowa ŋu be: “Esi wòle nye ɖusime ta la, nyemaʋã akpɔ o.” (Psalmo 16:8; 63:8) Nu kawoe Satana wɔna be yeagblẽ mí kple Mawu fe xɔlɔ̃dzedzea me?
SATANA ƑE NUTSOTSOWO
6. Nya kae Satana tsɔ ɖe amegbetɔwo ŋu?
6 Míekpɔe le Ta 11 lia me be Satana tsɔ nya ɖe Yehowa ŋu hetso enu be enye alakpatɔ kple nu madzɔmadzɔ wɔla le esi meɖe mɔ na Adam kple Xawa be woatso nya me na wo ɖokuiwo le nu si nye nyui kple vɔ̃ ŋu o ta. Míekpɔe le Biblia-gbalẽ si nye Hiob hã me be Satana tsoa amegbetɔ siwo dina be yewoanye Mawu xɔlɔ̃wo hã nu. Satana gblɔna be nu siwo woate ŋu akpɔ tso Mawu gbɔ tae wosubɔnɛ ɖo, ke menye ɖe wolɔ̃e o. Satana gblɔ gɔ̃ hã be yeate ŋu ana ame sia ame nadze aglã ɖe Mawu ŋu. Na míakpɔ nu si míate ŋu asrɔ̃ tso Hiob ŋu kple ale si Yehowa kpɔ etae la ɖa.
7, 8. (a) Aleke Yehowa bua Hiob? (b) Nya kae Satana gblɔ tso Hiob ŋu?
7 Ame kae nye Hiob? Enye ame nyui aɖe si nɔ agbe fe 3,600 aɖewoe nye esi va yi. Yehowa gblɔ be ɣemaɣi la, ame aɖeke menɔ anyigba dzi de enu o. Hiob dea bubu deto Mawu ŋu, eye wòtsri nu vɔ̃ɖi. (Hiob 1:8) Ɛ̃, Hiob nye Yehowa xɔlɔ̃ vavã.
8 Satana gblɔ be Hiob ŋutɔ fe viɖe siwo wòakpɔ le Mawu gbɔ tae wòsubɔnɛ ɖo. Satana gblɔ na Yehowa be: “Ðe menye wòe tɔ kpɔ ɖe eya ŋutɔ kple efe afe kpakple efe nuwo katã ŋu godoo va kpe oa? Èyra efe asinudɔwɔwɔwo, eye efe lãhawo gbagba ɖe anyigba la dzi. Gake ne èdo wò asi ɖa gblẽ nu siwo katã le esi dome la, afo fi ade wò le wò ŋutɔ wò ŋkume godoo.”—Hiob 1:10, 11.
9. Nu kae Yehowa ɖe mɔ na Satana be wòawɔ?
9 Satana tso Hiob nu be nu siwo wòkpɔna tso Yehowa gbɔ ko tae wòsubɔnɛ ɖo. Satana gblɔ hã be yeate ŋu ana Hiob nadzudzɔ Yehowa subɔsubɔ. Yehowa meda asi ɖe Satana fe nyaa dzi o. Ke hã Yehowa ɖe mɔ na Satana be wòado Hiob kpɔ ne yewoakpɔe ɖa be esi Hiob lɔ̃ ye tae wònye ye xɔlɔ̃ ɖo mahã.
SATANA TU NU KPLE HIOB
10. Nu kae Satana tu kple Hiob, eye aleke Hiob wɔ nui?
10 Gbã la, Satana fi alo tsrɔ̃ Hiob fe lãwo katã. Eyome Satana tsrɔ̃ Hiob fe dɔla akpa gãtɔ. Hiob fe nuwo katã dome gblẽ. Mlɔeba Satana na ahom aɖe tu wu Hiob vi ewoawo. Gake Hiob gakpɔtɔ nɔ nutefe wɔm na Yehowa ko. “Le nu siawo katã me la, Hiob mewɔ nu vɔ̃ alo bu fɔ Mawu be ewɔ nu gbegblẽ o.”—Hiob 1:12-19, 22.
11. (a) Nu bubu kae Satana wɔ Hiob? (b) Aleke Hiob wɔ nui?
11 Satana mesee ɖe afi ma o. Etɔ gbe Mawu be: “Ne èdo wò asi ɖa ka asi efe fu kple efe ŋutilã ŋu la, afo fi ade wò le wò ŋutɔ wò ŋkume godoo.” Eya ta Satana tsɔ dɔléle vɔ̃ɖi aɖe fu Hiob. (Hiob 2:5, 7) Hiob gakpɔtɔ nɔ nutefe wɔm na Yehowa. Egblɔ be: “Nyemaɖe asi le nye fɔmaɖimaɖi ŋu va se ɖe esime maku o!”—Hiob 27:5.
12. Aleke Hiob ɖee fia be alakpatɔe Satana nye?
12 Hiob menya naneke tso Satana fe nutsotsoawo alo nu si tae wòle fu kpem ɖo la ŋu o. Esusu be Yehowae na yele fu kpem. (Hiob 6:4; 16:11-14) Togbɔ be Hiob susui alea hã la, eyi edzi wɔ nutefe na Yehowa. Fifia edze fãa be menye Hiob ŋutɔ fe viɖewo tae wòle Mawu subɔm ɖo o. Esi wòlɔ̃ Mawu tae wòdze xɔlɔ̃e ɖo. Satana fe nutsotsoawo katã nye alakpa sɔŋ!
13. Nu kae do tso Hiob fe nutefewɔwɔ me nɛ?
13 Togbɔ be Hiob menya nu siwo le dzɔdzɔm le dzifo o hã la, ewɔ nutefe na Mawu heɖee fia be ame vɔ̃ɖie Satana nye. Yehowa ɖo etefe na Hiob le esi wònye Yehowa xɔlɔ̃ hewɔ nutefe nɛ ta.—Hiob 42:12-17.
ALE SI SATANA TSOA NUWÒE
14, 15. Aleke Satana tso amegbetɔwo katã nui?
14 Àte ŋu asrɔ̃ nu vevi aɖe tso nu si dzɔ ɖe Hiob dzi la me. Egbea la, Satana gatsoa mía nu be viɖe siwo míakpɔ tso Yehowa gbɔ tae míele esubɔm ɖo. Satana gblɔ le Hiob 2:4 be: “Amegbetɔ atsɔ nu sia nu si le esi la ana ɖe efe agbe ta.” Esia fia be Satana tso amegbetɔwo katã nu be wonye ɖokuitɔdilawo, ke menye Hiob ɖeɖe ko o. Ƒe alafa geɖe le Hiob fe ku megbe la, Satana gakpɔtɔ le alɔme ɖem le Yehowa ŋu hele esubɔlawo nu tsom. Le kpɔɖeŋu me, Lododowo 27:11 gblɔ be: “Vinye, dze nunya, be nàdo dzidzɔ na nye dzi, ne mate ŋu aɖo nya ŋu na ame si le alɔme ɖem le ŋunye.”
15 Àte ŋu atiae be yeaɖo to Yehowa ahanye exɔlɔ̃ wɔnutefe atsɔ aɖee afia be alakpatɔe Satana nye. Ne ahiã be nàwɔ tɔtrɔ gãwo le wò agbe me be nàzu Mawu xɔlɔ̃ gɔ̃ hã la, esiae nye afɔ nyuitɔ kekeake si nàte ŋu aɖe! Esia nye afɔɖeɖe vevi aɖe ŋutɔ. Satana gblɔ be ne kuxiwo ɖe kpe na wò la, màwɔ nutefe na Mawu o. Edina be yeaflu mí míado kpo nutefewɔwɔ na Mawu. Aleke wòwɔnɛ?
16. (a) Mɔnu kawoe Satana zãna be yeatsɔ ana míadzudzɔ Yehowa subɔsubɔ? (b) Nu kae Abosam ate ŋu awɔ be yeana wò ŋutɔ nàdzudzɔ Yehowa subɔsubɔ?
16 Satana zãa mɔnu vovovowo be yeatsɔ ana be mímaganye Mawu xɔlɔ̃wo o. Edzea mía dzi abe “dzata si le gbe ɖem eye wòle ame dim be yeavuvu ami ene.” (1 Petro 5:8) Megawɔ nuku na wò ne xɔ̃wòwo, fowòmetɔwo alo ame bubuwo dze agbagba be yewoaxe mɔ na wò ale be màgasrɔ̃ Biblia ahawɔ nu si le etefe o. Àse le ɖokuiwò me be wotso ɖe ye ŋu. * (Yohanes 15:19, 20) Satana wɔa eɖokui hã “abe kekeli fe dɔla ene.” Eya ta ate ŋu atee kpɔ be yeable mí míagbe toɖoɖo Yehowa.(2 Korintotɔwo 11:14) Mɔ bubu si dzi Satana tona be yeana míadzudzɔ Yehowa subɔsubɔe nye ale si wònana míesusunɛ be mímedze asubɔ Mawu o.—Lododowo 24:10.
WƆ YEHOWA ƑE SEDEDEWO DZI
17. Nu ka tae míeɖoa to Yehowa?
17 Ne míewɔ Yehowa fe sewo dzi la, míaɖee afia be alakpatɔe Satana nye. Nu kae akpe ɖe mía ŋu míanye toɖolawo? Biblia gblɔ be: “Tsɔ wò dzi blibo kple wò luʋɔ blibo kpakple wò ŋusẽ blibo lɔ̃ Yehowa wò Mawu la.” (5 Mose 6:5) Míeɖoa to Yehowa, elabe míelɔ̃e. Ne ale si míelɔ̃ Yehowa nu le sesẽm ɖe edzi la, míalɔ̃ awɔ nu sia nu si wòbia tso mía si. Apostolo Yohanes ŋlɔ bena: “Nu si lɔlɔ̃ na Mawu fiae nye esi, be míalé efe seawo me ɖe asi; eye efe seawo menye agba o.”—1 Yohanes 5:3.
18, 19. (a) Nu siwo Yehowa gblɔ be womenyo be míawɔ o la dometɔ aɖewo ɖe? (b) Aleke míewɔ nya be Yehowa mebiana nu si míate ŋu awɔ o la tso mía si o?
18 Nu siwo Yehowa gblɔ na mí be womenyo o la dometɔ aɖewo ɖe? Wo dometɔ aɖewoe nye esiwo woyɔ le aɖaka si nye “ Tsri Nuwɔna Siwo Yehowa Lé Fui” la me. Ne mèbu nu siawo ŋu nyuie o la, àsusui be nu boo aɖeke megblẽ le wo dometɔ aɖewo ŋu o. Gake ne èxlẽ mawunyakpukpuiawo eye nède ŋugble tso wo me nyawo ŋu nyuie la, àkpɔe be nunya le eme be míawɔ ɖe Yehowa fe sewo dzi. Àkpɔe hã be ehiã be yeawɔ tɔtrɔ aɖewo le yefe agbenɔnɔ me. Togbɔ be esia wɔwɔ manɔ bɔbɔe ɣeaɖewoɣi o hã la, ne èwɔ tɔtrɔ siawo la, àkpɔ dzidzɔ kple ŋutifafa si dona tso nutefewɔwɔ na Mawu kple exɔlɔ̃nyenye me. (Yesaya 48:17, 18) Aleke míewɔ nya be míate ŋu awɔ tɔtrɔ siawo?
19 Yehowa mebiaa nu si míate ŋu awɔ o la tso mía si gbeɖe o. (5 Mose 30:11-14) Esi wònye mía Xɔlɔ̃ vavã ta la, enya mí nyuie wu ale si míenya mía ɖokuiwo. Enya míafe ŋutetewo kple gbɔdzɔgbɔdzɔwo. (Psalmo 103:14) Apostolo Paulo de dzi fo na mí be: “Nutefewɔlae Mawu nye, eye maɖe mɔ woate mi akpɔ wu esi nu miate ŋu anɔ te ɖo o, gake ne tetekpɔa va la, ana mɔ si dzi miato ado le eme la hã, ale be miate ŋu ado dzi atsɔe.” (1 Korintotɔwo 10:13) Míate ŋu aka ɖe edzi be Yehowa ana ŋusẽ si míehiã be míawɔ nu si le etefe la mí ɣesiaɣi. Ana “ŋusẽ si gbɔ dzɔdzɔmetɔ ŋu” la wò be nàdo dzi le nɔnɔme sesẽwo me. (2 Korintotɔwo 4:7) Esi apostolo Paul kpɔ ale si Yehowa kpe ɖe eŋu le ɣeyiɣi sesẽwo me la, egblɔ be: “Metea ŋu wɔa nuwo katã to ame si doa ŋusẽm la dzi.”—Filipitɔwo 4:13.
SRƆ̃ ALE SI NÀLƆ̃ NU SIWO MAWU LƆ̃NA
20. Nɔnɔme kawoe wòle be míasrɔ̃, eye nu ka tae?
20 Ne míedi be míanye Yehowa xɔlɔ̃wo la, ele be míadzudzɔ nu siwo Yehowa gblɔ be womenyo o la wɔwɔ. Gake ahiã be míawɔ nu siwo yi ŋgɔ wu ema. (Romatɔwo 12:9) Mawu xɔlɔ̃wo lɔ̃a nu siwo wòlɔ̃na. Wofo nu tso wo ŋu le Psalmo 15:1-5. (Xlẽe.) Yehowa xɔlɔ̃wo srɔ̃a efe nɔnɔmewo eye woɖea “lɔlɔ̃, dzidzɔ, ŋutifafa, dzigbɔgbɔ blewu, dɔmenyonyo, nyuiwɔwɔ, xɔse, tufafa, ɖokuidziɖuɖu” fiana.—Galatiatɔwo 5:22, 23.
21. Aleke nàwɔ aɖe nɔnɔme siwo Mawu lɔ̃na la afia?
21 Aleke nàwɔ aɖe nɔnɔme nyui mawo afia? Ele be nàxlẽ Biblia ahasrɔ̃e edziedzi ale be nànya nu siwo Yehowa lɔ̃na. (Yesaya 30:20, 21) Ne èle esia wɔm la, àgalɔ̃ Yehowa geɖe wu, eye esia ana nàdi vevie be yeaɖo toe.
22. Ne èɖo to Yehowa la, vi kawoe wòaɖe na wò?
22 Míate ŋu atsɔ tɔtrɔ siwo nàwɔ le wò agbenɔnɔ me la asɔ kple ale si ko nàɖe awu xoxo ɖi ado yeye. Biblia gblɔ be ele be nàɖe “amenyenye xoxo la” ɖa eye nàdo “amenyenye yeye la.” (Kolosetɔwo 3:9, 10) Togbɔ be tɔtrɔ siawo wɔwɔ manɔ bɔbɔe o hã la, Yehowa do ŋugbe be yeana “fetu gã” mí ne míete ŋu wɔ wo heɖo to ye. (Psalmo 19:11) Ɛ̃, tiae be yeaɖo to Yehowa atsɔ aɖee afia be alakpatɔe Satana nye. Subɔ Yehowa le esi nèlɔ̃e ɖokuitɔmadimaditɔe ta, ke menye ɖe etsɔmeyayrawo ta o. Ekema ànye Mawu xɔlɔ̃ vavã!
^ mm. 16 Esia mefia be Satanae le ame siwo dina be yewoana nàdzudzɔ Biblia la sɔsrɔ̃ zãm tẽe o. Gake Satanae nye “nuɖoanyi sia fe mawu” eye “xexe blibo la katã” le efe “ŋusẽ te.” Eya ta ne ame aɖewo di be yewoana míadzudzɔ Yehowa subɔsubɔ la, mewɔa nuku na mí o.—2 Korintotɔwo 4:4; 1 Yohanes 5:19.


text: 8 Ðe nunya mele ɣli dom oa?Ðe gɔmesese mekɔ efe gbe dzi oa?+2 Ele tsitre ɖe kɔkɔfewo+ le mɔ to,Le mɔ dogoewo nu.3 Ele ɣli dom sesĩe+Le dugbowo xa,Kple ʋɔtruawo nu be:4 “Mi amegbetɔwo, miawo yɔm mele;Amewo* katãe mekɔ nye gbe dzi na.5 Mi ame bebewuwo, midze aɖaŋu;+Eye mi bometsilawo, mina dzi senugɔme nasu mia si.6 Misee, elabena nya veviwo gblɔm mele,Nu si le etefe tututue nye nuyiwo gblɔna;7 Elabena nyatefee dona le nunye,Nye nuyiwo tsri nya vɔ̃ɖi gbɔgblɔ.8 Nye numenyawo katã le dzɔdzɔe.Nya totro alo nya trama aɖeke mele wo me o.9 Wo katã dzɔ le nugɔmesela gbɔ,Eye wosɔ na ame siwo fe asi tu sidzedze.10 Mixɔ nye amehehe ɖe klosalo tefe,Eye mixɔ sidzedze ɖe sika nyuitɔ tefe,+11 Elabena nunya nyo wu adzagba,*Nu bubu siwo katã dzroa ame la dometɔ aɖeke mede enu o.12 “Nye—nunya—kple aɖaŋudzedzee nɔa afi ɖeka;Nye asi tu sidzedze kple tamebubuŋutete.+13 Yehowa vɔvɔ̃e nye fuléle vɔ̃.+Melé fu ɖokuidodoɖedzi, dada,+ mɔ vɔ̃ɖi kple alakpanya.+14 Aɖaŋuɖoɖo kple nunya vavãtɔ+ le asinye;Gɔmesese+ kple ŋusẽ+ bɔ ɖe asinye.15 Dzinyee fiawo tona ɖua fia,Eye amegãwo dea se dzɔdzɔewo.+16 Dzinyee amegãwo tona ɖua amegã,Eye bubumewo drɔ̃a ʋɔnu dzɔdzɔe.17 Melɔ̃a ame siwo lɔ̃am,Eye ame siwo diam la kena ɖe ŋunye.+18 Kesinɔnu kple bubu le asinye,Nunɔamesi siwo megblẽna o* kple dzɔdzɔenyenye hã le gbɔnye.19 Nye kutsetse nyo wu sika, ɛ̃, enyo wu sika si ŋu wodza,Eye nu si menana la nyo wu klosalo nyuitɔ.+20 Dzɔdzɔenyenye fe mɔ dzie mezɔna,Le nya dzɔdzɔe tofewo titina;21 Menaa domenyinu xɔasiwo sua ame siwo lɔ̃am la si,Eye medea nu wofe nudzraɖofewo wòyɔna taŋ.22 Yehowa wɔm menye efe mɔ fe gɔmetoto,+Efe nuwɔwɔwo fe gbãtɔ tso blema ke.+23 Woɖom tso gbe aɖe gbe ʋĩi ke,*+Tso gɔmedzedzea me ke, do ŋgɔ na anyigba la wɔɣi.+24 Wodzim hafi wova wɔ tɔ goglowo,+Esime tsidzɔfe siwo me tsi yɔ taŋtaŋ la dometɔ aɖeke meli o.25 Wowɔm hafi wova ɖo towo gɔme anyi,Wowɔm do ŋgɔ na togbɛwo,26 Esi womekpɔ wɔ anyigba la kple efe gbadzafewo,Alo efe anyikɔ gbãtɔwo haɖe o.27 Mele etefe esime wòdzra dzifowo ɖo;+Esime wòɖe lifo kotoo ɖe tsi gbanaa la tame,+28 Esime wòna alilikpowo li ke ɖe yame,Eye wòwɔ tɔ goglo la fe tsidzɔfewo,29 Esime wòɖo seɖofe na atsiafuBe efe tsiwo nagagbɔ efe sedede dzi o,+Esime wòɖo anyigba la gɔme anyi,30 Ɣemaɣi menye dɔwɔla bibi nɔ egbɔ.+Elɔ̃m vevie+ gbe sia gbe;Eye metsoa aseye le eŋkume ɣeawokatãɣi;+31 Mekpɔa dzidzɔ ɖe efe anyigba si wòwɔ be woanɔ edzi la ŋu,Eye nyemelɔ̃a nu le amegbetɔviwo* gbɔ kura o.32 Azɔ vinyewo, miɖo tom;Dzidzɔtɔwoe nye ame siwo léa nye mɔwo me ɖe asi.33 Miɖo to amehehe,+ ne miadze nunya,Eye migagbee gbeɖe o.34 Dzidzɔtɔe nye ame si ɖoa tom,Ame si dona ɖe nye ʋɔtruwo nu kaba* gbe sia gbe,Ame si lalana le nye ʋɔtrutiwo nu;35 Elabena ame si fe asi tum la, efe asi tu agbe,+Eye Yehowa akpɔ ŋudzedze ɖe eŋu.36 Ke ame si mebuam ɖe ɖeke me o la wɔa nu vevi eɖokui,*Eye ame siwo katã léa fum la, ku lɔ̃m wole.”+


text: Míewɔa Biblia fe aɖaŋuɖoɖo si nye be ‘míabu ame ɖe sia ɖe fomevi’ la dzi, metsɔ le subɔsubɔdzixɔse si le wo si me o. (1 Petro 2:17) Le kpɔɖeŋu me, Yehowa Ðasefo akpe alafa geɖewoe le dukɔ aɖewo me. Ke hã, míedzea agbagba be míafoe ɖe dziɖulawo alo setɔwo nu be woaɖo asi subɔsubɔha bubuwo dzi alo axe mɔ ɖe wofe subɔsubɔdɔwo nu o. Eye míedzea agbagba be míana setɔwo nawɔ sewo atsɔ azi míafe nuwɔnawo kple subɔsubɔdzixɔsewo ɖe nuto siwo me míele la me tɔwo dzi o. Ke boŋ míewɔa nu ɖe amewo ŋu abe ale si tututu míedi be woawo hã nawɔ nu ɖe mía ŋui ene.—Mateo 7:12.


text: 6 “Mikpɔ mia ɖokui dzi nyuie be miagaɖe miafe dzɔdzɔenyenye afia le amewo ŋkume be woakpɔ o;+ ne menye nenema o la, fetu aɖeke manɔ mia Fofo si le dzifowo la gbɔ na mi o.2 Eya ta ne èkpɔ nublanui na amewo* hena nu wo la, mègana kpẽ naɖi le ŋgɔwò abe ale si alakpanuwɔlawo wɔna le fufofewo kple kpɔdomeewo be amewo nakafu yewo la ene o. Vavã mele egblɔm na mi be, woxɔ wofe fetu blibo la xoxo.3 Ke wò la, ne èkpɔ nublanui na amewo hena nu wo la, mègana wò miasi nanya nu si wɔm wò nuɖusi le o,4 ale be wò nunana la nanɔ ɣaɣla. Eye Fofowò, si kpɔa nu le ɣaɣlafe la, aɖo etefe na wò.+5 “Nenema kee ne miele gbe dom ɖa la, migawɔ nu abe alakpanuwɔlawo ene o,+ elabena wolɔ̃a gbedodoɖa le tsitrenu le fufofewo kple mɔ gãwo fe dzogoewo dzi be amewo nakpɔ yewo.+ Vavã mele egblɔm na mi be, woxɔ wofe fetu blibo la xoxo.6 Ke wò la, ne èle gbe do ge ɖa la, yi wò xɔ me, eye ne ètu ʋɔa vɔ la, do gbe ɖa na Fofowò si le ɣaɣlafe la.+ Ekema Fofowò si kpɔa nu le ɣaɣlafe la aɖo etefe na wò.7 Ne miele gbe dom ɖa la, migagbugbɔ nɔ nya ɖeka mawo ke gblɔm atraɖii abe ale si dukɔwo me tɔwo wɔnɛ ene o, elabena wosusuna be woaɖo to yewo le yewofe nya geɖe gbɔgblɔ ta.8 Eya ta migawɔ nu abe woawo ene o, elabena mia Fofo la nya nu siwo le mia hiãm+ hafi mieva bianɛ gɔ̃ hã.9 “Eya ta miawo mido gbe ɖa ale:+“‘Mía Fofo si le dzifowo, wò ŋkɔ+ ŋuti nakɔ.+10 Wò Fiaɖufe+ nava. Wò lɔlɔ̃nu+ nava eme le anyigba dzi abe ale si wòle le dzifo ene.*+11 Na míafe abolo si asu mía nu egbe la mí;+12 tsɔ míafe fewo ke mí, abe ale si míawo hã míetsɔe ke ame siwo nyi fe le mía ŋu ene.+13 Mègakplɔ mí yi tetekpɔ me o,+ ke ɖe mí tso vɔ̃ɖitɔ la si me.’+14 “Elabena ne mietsɔa amewo fe vodadawo kea wo la, ekema mia Fofo si le dzifo hã atsɔ ake mi;+15 ke ne mietsɔa amewo fe vodadawo kea wo o la, mia Fofo hã matsɔ miafe vodadawo ake mi o.+16 “Ne mietsi nu dɔ la,+ migaɖo nublanuimo abe ale si alakpanuwɔlawo wɔna ene o, elabena wogbea wofe mowo dzadzra ɖo* ne amewo nakpɔe be yewotsi nu dɔ.+ Vavã mele egblɔm na mi be, woxɔ wofe fetu blibo la xoxo.17 Ke wò la, ne ètsi nu dɔ la, de ami ɖa me, eye nàfu mo,18 ne amewo nagakpɔe be ètsi nu dɔ o, negbe Fofowò si le ɣaɣlafe la ko. Ekema Fofowò si kpɔa nu le ɣaɣlafe la aɖo etefe na wò.19 “Midzudzɔ kesinɔnuwo nu fofo fu na mia ɖokuiwo ɖe anyigba dzi,+ afi si agbagblaʋui kple ɣebia gblẽa nu le, eye fiafitɔwo dzea kpɔ va fia fi le.20 Ke boŋ mifo kesinɔnuwo nu fu na mia ɖokuiwo ɖe dzifo,+ afi si agbagblaʋui alo ɣebia megblẽa nu le o,+ eye fiafitɔwo medzea kpɔ va fia fi le o.21 Elabena afi si wò kesinɔnuwo le la, afi mae wò dzi hã anɔ.22 “Ameti la fe akaɖie nye ŋku.+ Eya ta ne wò ŋku nɔa nu ɖeka ŋu* la, ekema wò ameti blibo la katã me akɔ.23 Gake ne ŋku si biãa ŋu*+ le asiwò la, wò ameti blibo la katã me ado viviti. Ke ne kekeli si le mewò la nye viviti la, ekema viviti tsiɖitsiɖi ka gbegbee nye esi wòanye!24 “Ame aɖeke mate ŋu anye kluvi na afetɔ eve o; elabena alé fu ɖeka, eye wòalɔ̃ evelia,+ alo alé ɖe ɖeka ŋu, eye wòado vlo evelia. Miate ŋu anye Mawu kple Kesinɔnuwo siaa fe kluviwo o.+25 “Esia tae mele egblɔm na mi be: Midzudzɔ dzimaɖitsitsi+ ɖe miafe agbewo* ŋu le nu si miaɖu alo nu si miano ŋuti, alo le miafe ŋutilãwo ŋu le nu si miado ŋuti.+ Ðe agbe* la mexɔ asi wu nuɖuɖu, eye ŋutilã la xɔ asi wu nudodo oa?+26 Milé ŋku ɖe dzifoxewo ŋu miakpɔ;+ womefãa nu o, womeŋea nu o, eye womefoa nuwo nu fu ɖe avawo me hã o, ke mia Fofo si le dzifo la nyia wo. Ðe miexɔ asi sãsãsã wu wo oa?27 Mia dometɔ kae li, si ne ele dzimaɖi tsim la, wòate ŋu atsɔ abɔklugui* ɖeka akpe ɖe efe agbenɔfe ŋu?+28 Azɔ hã, nu ka tae mietsia dzimaɖi ɖe nudodo ŋuti ɖo? Milé ŋku ɖe ale si dzogbenya siwo le gbedzi la tsinae ŋu kpɔ; womewɔa dɔ o, eye wometrea ɖeti hã o;29 gake mele egblɔm na mi be le Salomo+ fe ŋutikɔkɔe la katã me gɔ̃ hã la, meɖo atsyɔ̃ kpɔ abe esiawo dometɔ ɖeka ene o.30 Ke ne Mawu ɖoa atsyɔ̃ na gbe si le gbe me egbe, eye etsɔ ko woatsɔe afu gbe ɖe dzo me la, ɖe maɖo atsyɔ̃ na miawo ya geɖe wu oa, mi xɔseʋɛtɔwo?31 Eya ta migatsi dzimaɖi+ gbeɖe agblɔ be: ‘Nu kae míaɖu?’ alo ‘Nu kae míano?’ alo ‘Nu kae míado?’+ hã o.32 Elabena nu siawo katã yomee dukɔwo tina vevie. Gake mia Fofo si le dzifo la nyae be nu siawo katã hiã mi.33 “Eya ta miyi edzi mianɔ Fiaɖufe la kple Mawu fe dzɔdzɔenyenye dim gbã, eye woatsɔ nu bubu siawo katã akpe ɖe eŋuti na mi.+34 Esia ta migatsi dzimaɖi gbeɖe le etsɔ si gbɔna ŋu o,+ elabena etsɔ si gbɔna la kple eya ŋutɔ fe dzimaɖitsitsiwoe. Ŋkeke ɖe sia ɖe fe kuxiwo sɔ gbɔ nɛ.


text:
Ale Si Wò Dɔgbo Wɔa Dɔ Abe Ahɔhɔ̃ Ene
AHƆHƆ̃ nenie le asiwò? Ne èɖo eŋu be “ɖeka” la, ke èɖo eŋu nyuie. Ke hã ahɔhɔ̃ fomevi aɖe gawɔa dɔ le wò ametia me. Ahɔhɔ̃menugbagbevi aɖewo wɔa dɔ nukutɔe ale gbegbe be dzɔdzɔmeŋutinunyalawo gblɔ be wole abe “ahɔhɔ̃ evelia” ene. Ahɔhɔ̃ evelia sia mele wò tago me o, ke boŋ wò fodo mee wòle. Woyɔnɛ le Eŋlisigbe me be enteric nervous system (ENS).
Ebia kutrikuku geɖe kple nuwɔwɔ aduadu hafi ŋutilãa natrɔ nuɖuɖu wòazu nunyiame. Eya ta enyo be wowɔ míafe ahɔhɔ̃a be wòaɖe asi le dɔ aɖewo ŋu na dɔgboa (ENS) be wòawɔ.
Togbɔ be dɔgboa fe dɔwɔwɔ le bɔbɔe wu ahɔhɔ̃a tɔ hã la, ale si dɔgboa wɔa dɔe gɔmesese sesẽ. Wobu akɔnta be ahɔhɔ̃menugbagbevi miliɔn 200 va ɖo 600 ye le amegbetɔ me. Wowɔ ahɔhɔ̃menugbagbevi siawo siwo fe dɔwɔwɔ wɔ nuku la de dɔgboa me. Dzɔdzɔmeŋutinunyalawo xɔe se be ne ɖe ahɔhɔ̃ si le míafe tago me awɔ dɔ siwo dɔgboa (ENS) wɔna la, anye ne ahɔhɔ̃meka siwo le míafe tagoa me la atri akpa. Abe ale si agbalẽ si nye The Second Brain gblɔe ene la, “edea ametia dzi eye wòsɔ be dɔgboa nawɔ dɔ le eɖokui si.”
“LÃMETSIWO ƑE DƆWƆƑE”
Hafi dɔgboa nate ŋu atu nuɖuɖu memie la, ke ele be lãmetsi siwo tututu hiã kple agbɔsɔsɔ siwo hiã la nadza ɖe tefe siwo tututu wohiã le. Nufialagã Gary Mawe ɖɔ ale si dɔgboa tua nu siwo míeɖuna wòsɔ nyuie be enye “lãmetsiwo fe dɔwɔfe.” Ale si lãmetsi vovovo siawo wɔa dɔe la gbɔ ame fe gɔmesese ŋu. Le kpɔɖeŋu me, lãmenugbagbevi tɔxɛ aɖewo le míafe dɔkaviwo me siwo dea dzesi nu vovovo siwo le nu si míeɖuna la me. Nyatakaka sia kpena ɖe dɔgboa ŋu be lãmetsi si sɔ pɛpɛpɛ nadza ɖe nuɖuɖua dzi be wòatu nyuie na ŋutilã be wòazã. Azɔ hã dɔgboa léa nanewo siwo le nuɖuɖua me la fe ŋusẽ nu eye wònana hã be lãmetsi siwo nana dɔgboa tua nuɖuɖu la wɔa dɔ nyuie.
Bu ale si nuɖuɖu wɔna tuna le dɔgboa me abe dɔwɔfe gã aɖe ene ŋu kpɔ. Wò “ahɔhɔ̃ evelia” zãa lãmeka siwo le dɔgboa me tsɔ fiaa mɔ nuɖuɖua yia afi si wòatu wo le. Ale si dɔgboa wɔna tsɔa nuɖuɖu yinɛ be woatu la wɔ nuku. Wò “ahɔhɔ̃ evelia” ye fiaa mɔ nuɖuɖua le dɔgboa me yia afi si woatui le. Dɔgboa mezãa ŋusẽ kple tsɔtsɔme ɖeka tɔgbi ne ele nuɖuɖua tum o, ke boŋ ewɔa esia ŋu dɔ ɖe ale si nɔnɔmea bia nu be nuwo nazɔ nyuie.
Dɔgbo la gakpɔa dedienɔnɔnyawo gbɔ. Nugbagbevi siwo ate ŋu agblẽ nu le mía ŋu la le nu siwo míeɖuna me. Mewɔ nuku o be nugbagbevi siwo kpɔa ametia ta tso dɔlélewo si me fe alafa memama 70 va ɖo 80 la le míafe dɔ me! Ne èɖu nu manyomanyo aɖe la, dɔgboa kpɔa wò ametia ta enumake. Dɔgboa naa nyanya nu siwo kpɔa ametia ta be woawɔ nu kpata, woana nàtru loo alo wòana nàŋɔ mĩ.
KADODO NYUI LE DƆGBOA KPLE AHƆHƆ̃A DOME
Togbɔ be edze abe dɔgboa wɔa dɔ le eɖokui si hã la, eya kple susua wowɔa nu aduadu. Le kpɔɖeŋu me, dɔgboa wɔa nu vevi aɖe le lãmetsi siwo ɖoa nyatakaka ɖe susua le ɣeyiɣi si wòle be nàɖu nu kple nu agbɔsɔsɔ si wòle be nàɖu la fe dɔwɔwɔ me. Nugbagbevi siwo le dɔgboa me ɖoa nyatakaka ɖe susua ne èɖi fo eye woate ŋu ana nàdi be yeatru ne èɖu nu fũu akpa.
Hafi nàxlẽ nyati sia la, ɖewohĩ ède dzesii be wò susu kple dɔgboa ɖoa nyatakakawo ɖe wo nɔewo. Le kpɔɖeŋu me, ède dzesii be nuɖuɖu aɖewo siwo me ami le ɖuɖu nana dzi dzɔa wòa? Numekukuwo ɖee fia be wò dɔgboa ɖoa ‘nyatakaka si ana dzi nadzɔ wò’ la ɖe susua si wɔnɛ be dzi dzɔa wò. Ðewohĩ esia tae ame aɖewo ɖua nuɖuɖu aɖewo fomevi ne nu te ɖe wo dzi. Dzɔdzɔmeŋutinunyalawo le agbagba dzem be yewoakpɔe ɖa, ne anya wɔ be yewoana dɔgboa ŋutɔ nate ŋu ada blanuiléledɔ.
Dzeɖoɖomɔnu fe kpɔɖeŋu bubu si yia edzi le ahɔhɔ̃a kple dɔgboa dome ye nye esi woɖɔ be dɔmedzeagbo. Esia dzɔna nenye be dɔgboa mena ʋu sí to fodoa me o, alo ne susua xɔ dzo eye wòtsi dzimaɖi. Nu bubu si dzɔna ye nye dzigbɔtɔame elabena ne susua tsi dzodzodzoe la ewɔnɛ be dɔgboa tɔtɔa ɖoɖo si nu dɔkaviawo wɔa dɔ le. Numekulawo gblɔ be ale si dɔgboa ɖoa nyatakakawo ɖe susua gbɔe wòtso be wogblɔna be ame fe dɔme bua tame.
Togbɔ be dɔgboa wɔa nu siawo hã la, mate ŋu abu tame ɖe nuwò alo afia mɔ wò nàtso nya me o. Ne míagblɔe la, menye ahɔhɔ̃e dɔgboa nye o. Mate ŋu akpe ɖe ŋuwò nàkpa ha, abu akɔnta alo awɔ dɔdeasi aɖeke na wò o. Ke hã, nu wɔnuku sia kpɔtɔ wɔa moyaa na dzɔdzɔmeŋutinunyalawo le ale si wòwɔa dɔ etɔxɛe ta, eye ɖewohĩ nyatakaka gbogbo aɖewo li tso eŋu si ŋu womeke ɖo haɖe o. Eya ta ne èdi be yeaɖu nu la, ekema tɔ sẽe nàde ŋugble le nu siwo katã ayi edzi, ale si wòawɔ nyatakakawo ŋu dɔ, awɔ nu ɖe ɖoɖo nu kple kadodo si anɔ wò dɔgboa kple susua dome le wò dɔ me ŋu!


text:
Mègana Naneke Nate Wò Ðe Aga Tso Yehowa Gbɔ O
‘Mitia ame si subɔ ge miala, egbea.’—YOS. 24:15.
1-3. (a) Nu ka tae Yosua nye kpɔɖeŋu nyui aɖe na mí? (b) Nu ka dzie wòle be míaɖo ŋkui ne wòva hiã be míawɔ nyametsotso vevi aɖewo?
TIATIA siwo míewɔna la le vevie ŋutɔ. Tiatia ɖe sia ɖe si dze ŋgɔ mí la naa mɔnukpɔkpɔ mí be míatia ale si míedi be míanɔ agbee. Bu kpɔɖeŋu sia ŋu kpɔ: Tsɔe be ame aɖe le mɔ aɖe dzi ɖo ta tefe aɖe eye wòva ɖo mɔ dzevee aɖe nu. Mɔ kae wòatsɔ? Ðikekemanɔmee la, atia mɔ si ana wòate ɖe afi si yim wòle ŋu, ke menye esi akplɔe atra o.
2 Ame siwo wòva hiã be woawɔ nyametsotso siawo tɔgbi le blema la fe kpɔɖeŋu geɖewo le Biblia me. Le kpɔɖeŋu me, eva hiã be Kain natiae nenye be awɔ nu dzikutɔe loo alo aɖu eɖokui dzi. (1 Mose 4:6, 7) Nenema kee wòva hiã be Yosua natiae nenye be asubɔ Mawu vavã la loo alo asubɔ alakpamawuwo. (Yos. 24:15) Yosua fe taɖodzinue nye be yeate ɖe Yehowa ŋu; eya ta ewɔ tiatia si akpe ɖe eŋu wòaɖo efe taɖodzinua gbɔ. Taɖodzinu ma menɔ Kain ya si o, eye esia wɔe be tiatia si wòwɔ la tee ɖa le Yehowa ŋu.
3 Ɣeaɖewoɣi la, eva hiãna be míawɔ tiatia vevi aɖewo ale be míakpɔtɔ anɔ mɔ nyuitɔa dzi. Ne èva ɖo nɔnɔme sia tɔgbi me la, ɖo ŋku wò taɖodzinua dzi—eyae nye be nàhe kafukafu avae na Yehowa le nu sia nu si nàwɔ me ahafo asa na nu sia nu si ate wò ɖe aga tso eyama gbɔ. (Mixlẽ Hebritɔwo 3:12.) Le nyati sia kple esi kplɔe ɖo me la, míadzro nu adre aɖewo siwo me mele be míaɖe mɔ naneke nate mí ɖe aga tso Yehowa gbɔ o la me.
DƆWƆÐUIA KPLE AGBEMEDƆ SI NÀWƆ
4. Nu ka tae wòle vevie be míawɔ dɔ?
4 Agba le Kristotɔwo dzi be woakpɔ woawo ŋutɔwo kple wofe fomea fe agbemenuhiahiãwo gbɔ. Biblia ɖee fia be ne ame aɖe medi be yeakpɔ yefe femetɔa fe nuhiahiãwo gbɔ o la, evɔ̃ɖi wu dzimaxɔsetɔ. (2 Tes. 3:10; 1 Tim. 5:8) Eme kɔ fãa be dɔwɔɖui wɔa akpa vevi aɖe le ame fe agbe me, gake ne mèkpɔ nyuie o la, dɔwɔɖuia alo agbemedɔ si nàwɔ la ate ŋu ate wò ɖa tso Yehowa gbɔ. Aleke esia ate ŋu adzɔe?
5. Nu vevi kawo ŋu wòle be míabu hafi míayi dɔ aɖe si wotsɔ ɖo mía ŋkume la xɔ ge?
5 Tsɔe be èle dɔ dim awɔ. Ne èle dukɔ aɖe si me wòsesẽna le be woakpɔ dɔ awɔ me la, ate ŋu afoe ɖe nuwò be nàdi be yeaxɔ dɔ ɖe sia ɖe si wotsɔ ɖo ŋkuwòme. Gake nu kae nàwɔ ne nu siwo dɔa bia la tsi tre ɖe Biblia me gɔmeɖosewo ŋu? Ke ne dɔa axɔ ɣeyiɣi geɖe le asiwò ale gbegbe be màte ŋu akpɔ vovo ɖe hamea me dɔwo alo wò fomea ŋu o ɖe? Ðe nàlɔ̃ axɔ dɔa le esi wogblɔna be afi aɖe kpɔkpɔ nyo wu yamekpɔkpɔ ta? Ðo ŋku edzi be, ne èwɔ tiatia gbegblẽ la, ate ŋu ate wò ɖe aga tso Yehowa gbɔ. (Heb. 2:1) Èɖale dɔ dim awɔ loo alo èdi be yeaɖe asi le esi wɔm yele fifia ŋu ahawɔ dɔ bubu aɖe o, aleke nàte ŋu awɔ nyametsotso si me nunya le?
6, 7. (a) Taɖodzinu eve kawo tae ame aɖe adi be yeawɔ dɔ ɖo? (b) Taɖodzinu kae ate ŋu ana nàte ɖe Yehowa ŋu, eye nu ka tae?
6 Taɖodzinu si le asiwò le agbe mee afia tiatia si fomevi nàwɔ. Bia ɖokuiwò be, ‘Susu ka tae mele dɔ dim ɖo?’ Ne susu vevi si tae nèle dɔ dim ɖoe nye be nàkpɔ wò ŋutɔ kple wò fomea fe nuhiahiãwo gbɔ ale be nàte ŋu ayi Yehowa subɔsubɔ dzi la, Yehowa akpe ɖe ŋuwò. (Mat. 6:33) Ne dɔ ge le asiwò alo wò ganyawo tɔtɔ kpata la, nyae be Yehowa fe asi meto ɖe eme o. (Yes. 59:1) “Yehowa nya ale si wòaɖe ame siwo tsɔ wo ɖokui na Mawu la tso tetekpɔ me.”—2 Pet. 2:9.
7 Gake ne susu vevi si tae nèle dɔ dim ɖoe nye be yeakpɔ ga geɖe ya ɖe? Ðewohĩ àva kpɔ gaa ya. Gake nyae be ne ame aɖe fe taɖodzinu koe nye be yeawɔ dɔ ne yeazu gatɔ la, afɔku le eme. (Mixlẽ 1 Timoteo 6:9, 10.) Ne ga alo dɔwɔɖui ye nye nu vevitɔ na wò le agbe me la, ava te wò ɖe aga tso Yehowa gbɔ godoo.
8, 9. Nya kawoe wòle be dzilawo nabia wo ɖokuiwo ku ɖe wofe dɔwɔɖui ŋu? Eye nu ka tae?
8 Ne dzilae nènye la, de ŋugble tso ŋusẽ si kpɔɖeŋu si nèɖona kpɔna ɖe viwòwo dzi ŋu kpɔ. Nu kae wokpɔna be eyae nye nu vevitɔ na wò—wò dɔwɔɖui ye loo alo wò xɔlɔ̃dzedze Yehowa yea? Ne wokpɔe be ɖofe gã nɔnɔ, ŋkɔxɔxɔ kple ga geɖe kpɔkpɔ ye nye nu vevitɔ na wò le agbe me la, ɖe woawo hã woava wɔ tiatia gbegblẽ ma ne wova tsia? Ðe wòaɖe bubu si wodea wò si nye wo dzila ŋu dzi kpɔtɔa? Ðetugbui Kristotɔ aɖe gblɔ be: “Nu si dzi mate ŋu aɖo ŋkui ye nye be dɔwɔɖuia ŋu koe fofonye fe susu nɔna. Gbã la, edze abe esi medi be naneke nahiã míafe fomea o tae wòwɔa dɔ sesĩe ɖo ene. Edi be yeakpɔ mía dzi nyuie. Gake le fe ʋɛ siwo va yi me la, nɔnɔmea trɔ. Dɔ dzi ko wònɔna zã kple keli, eye emegbe wòflea nu xɔasiwo vaa afe me tsɔ wu be wòafle nu siwo míehiã la avɛ. Esia wɔe be amewo va nya míafe fomea be ga geɖe le mía si tsɔ wu be woanya míafe fomea be míedea dzi fo na ame bubuwo be woati gbɔgbɔmenuwo yome. Gbɔgbɔmekpekpeɖeŋu si fofonye anam la le vevie nam wu efe ga kura.”
9 Dzilawo, mikpɔ egbɔ be miagaɖe mɔ miafe dɔwɔɖuia nate mi ɖe aga tso Yehowa gbɔ o. Mito kpɔɖeŋu si mieɖona dzi miana mia viwo nakpɔe be mieka ɖe edzi bliboe be gbɔgbɔmenuwoe nye kesinɔnu gãtɔ kekeake si ate ŋu asu ame si, ke menye ŋutilãmenuwoe o.—Mat. 5:3.
10. Ne ɖekakpui alo ɖetugbui aɖe le agbemedɔ si wòawɔ tiam la, nu ka ŋue wòle be wòabu?
10 Ne ɖekakpui alo ɖetugbuie nènye eye nèle agbemedɔ si nàwɔ ŋu bum la, aleke nàwɔ awɔ tiatia nyuitɔa? Abe ale si míesrɔ̃e ene la, ele be nànya nu si nye wò agbemetaɖodzinu. Ðe hehe si xɔm nèle kple dɔ si ŋu bum nèle be yeava wɔ la aɖe mɔ na wò be nàti Fiaɖufea fe nuwo yome nyuie wua, alo ɖe wòate wò ɖe aga tso Yehowa gbɔa? (2 Tim. 4:10) Ðe wò taɖodzinue nye be yeanɔ agbe abe xexea me tɔ siwo kpɔa dzidzɔ ne ga geɖe le gadzraɖofe na wo alo xaa nu ne wofe ganyawo yi to la enea? Alo ɖe nàtiae be yeaɖe kakaɖedzi si nɔ David si esi wòŋlɔ be, “Menɔ ɖevime tsã, eye azɔ metsi, ke nyemekpɔ be, wogblẽ ame dzɔdzɔe ɖi, eye viawo ɖo abologbe kpɔ o” la afia? (Ps. 37:25) Ðo ŋku edzi be, tiatia aɖe ate wò ɖa tso Yehowa gbɔ, gake tiatia bubu ana nànɔ agbe nyuitɔ kekeake. (Mixlẽ Lododowo 10:22; Maleaxi 3:10.) Tiatia kae nàwɔ? *
MODZAKAÐEÐE KPLE DZIDZƆDONAMENUWO
11. Nya kae Biblia gblɔ tso modzakaɖeɖe kple dzidzɔdonameɖokui ŋu, gake nu kae wòle be wòanɔ susu me na mí?
11 Biblia metsi tre ɖe dzidzɔkpɔkpɔ ŋu o, eye nenema kee megblɔ be modzakaɖeɖe kple dzidzɔdonameɖokui nye ɣeyiɣi gbegblẽ o. Paulo ŋlɔ na Timoteo be: “Ŋutilã me kamedede nyo na nu vi aɖe.” (1 Tim. 4:8) Biblia gblɔ gɔ̃ hã be “nukoɣi li” eye “ɣeɖuɣi li,” eye wòde dzi fo be ame nagbɔ ɖe eme ale si dze. (Nyagb. 3:4; 4:6) Gake ne mèkpɔ nyuie o la, modzakaɖeɖe kple dzidzɔdonamenuwo ate ŋu ate wò ɖe aga tso Yehowa gbɔ. Aleke wòate ŋu adzɔe? Nu eve aɖewo koŋ gbɔe afɔkua tsona—woawoe nye modzakaɖenu si fomevi nètia kple ɣeyiɣi agbɔsɔsɔme si nèzã ɖe eŋu.
12. Nu vevi kawo ŋu wòle be nàde ŋugble le ne èle modzakaɖeɖe alo dzidzɔdonamenu aɖe tiam?
12 Gbã la, bu esiwo fomevi nàtia ŋu. Kakaɖedzi nenɔ asiwò be àte ŋu ake ɖe modzakaɖenu ɖɔʋuwo kple dzidzɔdonamenu nyuiwo ŋu. Gake nyatefea ye nye be nu siwo le modzakaɖenu akpa gãtɔ me la nye nu siwo Mawu lé fui, siwo dometɔ aɖewoe nye ŋutasẽnuwɔwɔ, gbɔgbɔyɔyɔ kple gbɔdɔnuwɔna manɔsenuwo. Eya ta ele be nàlé ŋku ɖe esiwo fomevi doa dzidzɔ na wò la ŋu nyuie. Ŋusẽ kae wòkpɔna ɖe dziwò? Ðe wòfãa ŋutasẽnuwɔwɔ, hoʋiʋli sẽŋu alo dulɔlɔ̃ fe gbɔgbɔ ɖe mewòa? (Lod. 3:31) Ðe wònaa ga vɔna le kotoku me na wòa? Ðe wòate ŋu aɖia ame bubuwo nua? (Rom. 14:21) Ame kawo fomevie nèdea ha kplii le wò modzakaɖeɖea me? (Lod. 13:20) Ðe wòfãa nu gbegblẽ wɔwɔ fe dzodzro ɖe mewòa?—Yak. 1:14, 15.
13, 14. Nu ka ŋu wòle be nàde ŋugble le ku ɖe ɣeyiɣi agbɔsɔsɔme si wòle be nàzã ɖe modzakaɖeɖe ŋu ŋuti?
13 Azɔ bu ɣeyiɣi agbɔsɔsɔme si nèzãna ɖe modzakaɖeɖea ŋuti ŋu. Bia ɖokuiwò be, ‘Ðe mezãa ɣeyiɣi geɖe akpa ɖe modzakaɖeɖe ŋu ale gbegbe be ɣeyiɣi ʋɛ aɖe koe susɔna nam matsɔ akpɔ gome le gbɔgbɔmedɔwo mea?’ Ne ètiae be yeazã ɣeyiɣi geɖe fũu akpa ɖe modzakaɖeɖe kple dzidzɔdonamenuwo ŋu la, àkpɔe be wò gbɔɖemeɣia mado dzidzɔ na wò ale si dze o. Le nyatefe me la, ame siwo mezãa ɣeyiɣi fũu akpa ɖe modzakaɖeɖe ŋu o lae sea vivi nɛ wu. Nu ka tae? Nu si tae nye be wonyae be yewowɔ “nu siwo le vevie wu la” do ŋgɔ na modzakaɖeɖea, eya ta ne wole modzaka ɖem la, wofe dzi dzea eme bɔkɔɔ.—Mixlẽ Filipitɔwo 1:10, 11.
14 Togbɔ be ate ŋu adzro wò vevie be yeazã ɣeyiɣi geɖe wu ɖe modzakaɖeɖe ŋu hã la, ne èwɔ tiatia ma la, ate ŋu ate wò ɖe aga tso Yehowa gbɔ. Nu si me nɔvinyɔnu aɖe si xɔ fe 20, si ŋkɔe nye Kim, to la na wòkpɔ esia dze sii. Egblɔ be: “Tsã la, medea kplɔ̃ɖofe ɖe sia ɖe. Kwasiɖanuwuwu ɖe sia ɖe la, nu tɔxɛ aɖe yia edzi godoo—Fiɖa, Memleɖa kple Kwasiɖagbe siaa. Gake fifia, mekpɔe be, nu geɖe siwo le vevie wu la li mawɔ. Le kpɔɖeŋu me, esi menye mɔɖela ta la, mefɔna ŋdi ga 6:00 yia gbeadzi, eya ta nyemate ŋu aganɔ kplɔ̃ɖofe ʋuu wòafo zã ga ɖeka alo zã ga eve o. Menyae be kplɔ̃ɖofewo yiyi menye nu gbegblẽ o, gake woate ŋu anye susuhenu siwo doa kplamatsɛ ame ŋutɔ. Ele be woatsɔ wo aɖo nɔfe si dze, abe ale si wòle le nu bubu ɖe sia ɖe gome ene.”
15. Aleke dzilawo ate ŋu ana wo viwo nase vivi le modzakaɖeɖe tuameɖowo me?
15 Agba le dzilawo dzi be woakpɔ woawo ŋutɔwo kple wo viwo fe ŋutilãme, gbɔgbɔme kple seselelãme nuhiahiãwo gbɔ. Esia bia be woawɔ ɖoɖo ɖe modzakaɖeɖe tuameɖowo ŋu. Ne dzilae nènye la, mègabui be modzakaɖeɖe ɖe sia ɖee gblẽ o. Le ɣeyiɣi ma ke me la, ele be nànɔ ŋudzɔ ɖe modzakaɖeɖe siwo kpɔa ŋusẽ gbegblẽ ɖe ame dzi ŋu. (1 Kor. 5:6) Ne èbu nuwo ŋu nyuie do ŋgɔ la, àte ŋu awɔ ɖoɖo ɖe modzakaɖeɖe kple dzidzɔdonamenu tuameɖowo ŋu na wò fomea. * Ne èwɔe alea la, awɔe be wò ŋutɔ kple viwòwo miatia mɔ si ate mi ɖe Yehowa ŋu kplikplikpli.
ƑOMEKADODOWO
16, 17. Nɔnɔme gbãdziname ka mee dzila geɖewo le, eye aleke míewɔ nya be Yehowa sea wofe vevesesea gɔme?
16 Le dzɔdzɔme nu la, fomedodo si nɔa dzila kple via dome sẽna ŋutɔ, esia tae Yehowa zã fomedodo ma tsɔ wɔ kpɔɖeŋu na lɔlɔ̃ si le esi na efe dukɔa. (Yes. 49:15) Eya ta ne fomea me tɔ aɖe dzudzɔ Yehowa subɔsubɔ la, esɔ le dzɔdzɔme nu be dzilawo naxa nu le eta. Nɔvinyɔnu aɖe si vinyɔnu woɖe le hamea me la gblɔ be: “Nye dzi lólo ɖe dɔ me nam. Mebia ɖokuinye be, ‘Nu ka tae wòdzo le Yehowa gbɔ?’ Ete ɖe dzinye ale gbegbe, eye mebu fɔ ɖokuinye.”
17 Yehowa sea wò vevesesea gɔme. ‘Eɖu dzi na’ eya ŋutɔ hã esime efe fomea me tɔ siwo nye amegbetɔwo la dometɔ gbãtɔ dze aglã ɖe eŋu; nenema kee wòse le eɖokui me esime amegbetɔwo dze aglã do ŋgɔ na Tsiɖɔɖɔa. (1 Mose 6:5, 6) Ate ŋu asesẽ na ame siwo dzi nu sia medzɔ ɖo kpɔ o be woase ale si gbegbe nɔnɔme sia doa nuxaxa na amee la gɔme. Ke hã nunya manɔ eme be nàɖe mɔ agbe maɖɔʋu si nɔm viwò si woɖe le hamea me le la nate wò ɖa tso Yehowa gbɔ o. Ke aleke nàwɔ ado dzi ne wò fomea me tɔ aɖe dzudzɔ Yehowa subɔsubɔ?
18. Nu ka tae mele be dzilawo nabu fɔ wo ɖokuiwo ne wo vi aɖe dzudzɔ Yehowa subɔsubɔ o?
18 Mègabu fɔ ɖokuiwò ɖe nu si dzɔ la ta o. Yehowa tsɔ tiatia aɖe ɖo amegbetɔwo ŋkume, eye fomea me tɔ ɖeadzɔgbe xɔnyɔnyrɔ ɖe sia ɖe ‘atsɔ ye ŋutɔ fe agba.’ (Gal. 6:5) Nu vɔ̃ wɔla lae Yehowa abia akɔntae le tiatia si wòwɔ ta, ke menye wòe wòabia akɔntae o. (Eze. 18:20) Gakpe ɖe eŋu la, mègabu fɔ ame bubuwo o. De bubu amehehe fe ɖoɖo si Yehowa wɔ la ŋu. Ele be nànɔ tsitre sesĩe ɖe Abosam ŋu—ke menye ɖe alẽkplɔla siwo ɖea afɔ tsɔ kpɔa hamea ta la ŋu o.—1 Pet. 5:8, 9.
19, 20. (a) Nu kae dzila siwo fe viwo woɖe le ha me la ate ŋu awɔ be woado dzi le vevesese si esia dona na ame la me? (b) Nu kae wòsɔ be dzila siawo nanɔ mɔ kpɔm na?
19 Gake ne viwò dzudzɔ Yehowa subɔsubɔ eye nèdo dziku ɖe Yehowa ŋu la, nu kae adzɔ? Esia ate ŋu ate wò ɖe aga tso Yehowa gbɔ. Le nyatefe me la, ehiã be viwò lɔlɔ̃a nakpɔe be èlɔ̃ Yehowa wu nu sia nu—ele be wòakpɔe be èlɔ̃e wu wò fometɔ kplikplikpli gɔ̃ hã. Eya ta be nàte ŋu ado dzi le nɔnɔme sia me la, ele be nàna mia kple Yehowa dome fomedodoa me nasẽ. Mègaɖe ɖokuiwò ɖe aga tso nɔviwò Kristotɔwo gbɔ o. (Lod. 18:1) Ðe wò seselelãmewo gblɔ na Yehowa le gbedodoɖa me. (Ps. 62:8, 9) Mèganɔ naneke dim be nàtsɔ ado taflatsɛ be nàde ha kple wò fomea me tɔ si woɖe le ha me la o, eɖanye to telefon dzi loo alo to e-mail dzi o. (1 Kor. 5:11) Ƒo ɖokuiwò ɖe gbɔgbɔmedɔwo me bliboe. (1 Kor. 15:58) Nɔvinyɔnu si ŋu míefo nu tsoe va yi la gblɔ be, “Menyae be ele be malé fɔ ɖe Yehowa subɔsubɔ ŋu eye mana mía kplii dome fomedodoa me nasẽ ale be ne vinyenyɔnua trɔ gbɔ va Yehowa gbɔ la, masu te nyuie akpe ɖe eŋu.”
20 Biblia gblɔ be lɔlɔ̃ ‘kpɔa mɔ na nuwo katã.’ (1 Kor. 13:4, 7) Menye nu gbegblẽe wònye be nànɔ mɔ kpɔm be viwò lɔlɔ̃a atrɔ agbɔ va Yehowa gbɔ o. Ƒe sia fe la, nu gbegblẽ wɔla geɖewo trɔa dzi me eye wotrɔna vaa Yehowa fe habɔbɔa me. Yehowa menɔa dziku dom ɖe wo ŋu ɖaa le wofe dzimetɔtrɔ vɔ megbe o. Ke boŋ ‘elɔ̃a tsɔtsɔke.’—Ps. 86:5.
WƆ TIATIA SIWO ME NUNYA LE
21, 22. Aleke nèɖoe be yeawɔ tiatiawɔwɔ fe ablɔɖe si le asiwò la ŋu dɔe?
21 Yehowa na ablɔɖe efe nuwɔwɔ siwo nye amegbetɔwo be woawɔ tiatia. (Mixlẽ 5 Mose 30:19, 20.) Gake agbanɔamedzi vevi aɖe kpe ɖe ablɔɖe ma ŋu. Ele be Kristotɔ ɖe sia ɖe nabia eɖokui be: ‘Mɔ ka dzi mele? Ðe meɖe mɔ nye dɔwɔɖuia alo agbemedɔ si medi be mawɔ, modzakaɖeɖe kple dzidzɔdonamenuwo, alo fomekadodowo le teyem ɖa tso Yehowa gbɔa?’
22 Lɔlɔ̃ si le Yehowa si na efe amewo la nu metsina gbeɖe o. Nu si ko ate ŋu ate mí ɖe aga tso Yehowa gbɔe nye ne míawo ŋutɔwo míetia mɔ gbegblẽ aɖe. (Rom. 8:38, 39) Gake mele be esia nadzɔ kura o! Ðoe kplikpaa be màɖe mɔ naneke nate wò ɖe aga tso Yehowa gbɔ o. Nyati si kplɔe ɖo la adzro nu ene bubu siwo hã me wòle be nàwɔ esia le la me.


text:
“Woakafu Wò Aɖaŋudzedze!”
DAVID si nɔ anyi le blema Israel ye gblɔ nya mawo tsɔ kafu nyɔnu aɖe si wòdo goe. Eŋkɔe nye Abigail. Nu kae ʋã David wòkafui, eye nu kae míate ŋu asrɔ̃ tso Abigail fe kpɔɖeŋua me?
Esime David nɔ sisim le Fia Saul nue wòdo go nyɔnu srɔ̃tɔ sia. Abigail srɔ̃ ŋkɔe nye Nabal. Enye kesinɔtɔ aɖe si nana efe lãha gã la ɖua gbe le Yuda fe anyiehe tonutowo me. David kple efe amewo nɔ abe ametakpɔkpɔ fe “gli” ene na Nabal fe alẽkplɔlawo kple efe lãhawo. Ɣeyiɣi aɖe megbe la, David dɔ amewo ɖo ɖe Nabal be wòana nuɖuɖu yewo—‘nu sia nu si wòate ŋui.’ (1 Sam. 25:8, 15, 16) Ne míebu ale si gbegbe David kple efe amewo kpɔ Nabal fe alẽkplɔlawo kple efe lãwo tae ŋu la, menye nu gã aɖekee nye ema David bia hafi o.
Gake Nabal, si fe ŋkɔ gɔmee nye “Yakame” alo “Movitɔ” la, wɔ nu wòsɔ kple efe ŋkɔa. Eda gbe ɖe David gbɔ hegblɔ dzugbenyawo ɖe eŋu, eye wògbe be yemana nanekee o. Eya ta, David bla aʋakpa be yeaɖatu nu kple Nabal le ale si wòɖo nya ŋu nɛ amemabumabutɔe kple nuŋumabumabutɔe la ta. Nabal fe movidzɔdzɔa na eya ŋutɔ kple efe afemetɔwo ɖo afɔku me.—1 Sam. 25:2-13, 21, 22.
Esi Abigail kpɔ nu si gbegbe ate ŋu ado tso tame si David ɖo me la, eɖe afɔ kaba dzinɔamefotɔe. Eyi ɖakpe David hefo nu nɛ bubutɔe eye wòɖe kuku nɛ be wòagawɔ nu si agblẽ fomedodo si le woa kple Yehowa dome la me o. Azɔ hã, etsɔ nuɖuɖu gbogbo aɖewo na David, si ava zu fia kpuie la kple eŋumewo. Eye David hã de dzesii be Yehowa ye to Abigail dzi xe mɔ na ye be yemewɔ nu si ana yeaɖi fɔ le Mawu ŋkume o. David gblɔ na Abigail be: “Woakafu wò aɖaŋudzedze, eye woakafu wò, ame si xe mɔ nam egbe sia be nyemeɖi ʋufɔ alo tsɔ nye ŋutɔ nye asi bia hlɔ̃e o.”—1 Sam. 25:18, 19, 23-35.
Mía dometɔ aɖeke madi gbeɖe be yeawɔ nu abe Nabal, si mekpɔ ŋudzedze ɖe nyui si wowɔ nɛ ŋu o la ene o. Azɔ hã, ne míede dzesii be kuxi sesẽ aɖe le mo do ge ɖa la, anyo be míawɔ nu si míate ŋui be míalé enu. Ɛ̃, míawo hã míate ŋu agblɔ na Mawu abe hakpalaa ene be: “Fia susuŋudɔwɔwɔ nyui kple nunyam.”—Ps. 119:66.
Ðewohĩ ame bubuwo akpɔe le míafe nuwɔna me be míedze nunya alo míedze aɖaŋu. Woɖaɖee gblɔ alo womeɖagblɔe o, ɖewohĩ wofe susu awɔ ɖeka kple David tɔ esi wògblɔ be: “Woakafu wò aɖaŋudzedze!”


text:
HADZIDZI 31
Oo, Zɔ Kple Mawu!
(Mika 6:8)
1. Oo, zɔ kple Yehowa Mawu
Le ɖokuibɔbɔ gã me.
Wɔ nutefe nɛ, nàɖo ŋu ɖe ’ŋu,
’Kema ado ŋusẽ wò.
Lé efe Nya me ɖ’asi sesĩe
Be nàgatra mɔ o.
Ɛ̃, na Mawu nafia mɔ wò
Be nàwɔ nutefe ɖaa.
2. Oo, zɔ kple Yehowa Mawu
Le dzadzɛnyenye nyui me.
Ne tetekpɔwo va dziwò hã la,
Mawu ado ŋusẽ wò.
Nu si’o nye nyatefe, le dzadzɛ,
Nu siawo ŋu nàbu,
Be Mawu nàlé wò ɖe te
Agbedu la nu nàwu.
3. Oo, zɔ kple Yehowa Mawu
Le dzidzɔ vavãtɔ me.
Da akpe nɛ ɖe efe yayrawo
Kple nunana nyuiawo ta.
Oo, zɔ kple Mawu nàdzi ha nɛ;
Kpɔ dzidzɔ gbe sia gbe!
Ɛ̃, na ’me sia ’me nakpɔe be
Yehowa xɔlɔ̃e nènye.
(Kpɔ 1 Mose 5:24; 6:9; Flp. 4:8; 1 Tim. 6:6-8 hã.)


text:
KRISTOTƆWO ƑE AGBENƆNƆ KPLE SUBƆSUBƆDƆ—KPEKPEA ƑE NUSRƆ̃GBALẼ July 2016
Kpɔɖeŋudzeɖonyawo
Nya siwo nàte ŋu agblɔ atsɔ ana Gbetakpɔxɔ kple Nya Nyui Si Tso Mawu Gbɔ! Kpɔ kpɔɖeŋua dzi nàdzra wò ŋutɔ wò dzeɖonya ɖo.
NU XƆASI SIWO LE MAWU ƑE NYA LA ME
Kafu Yehowa, Gbedodoɖasela La
Nu ka tae wòanyo be nànɔ gbe dom ɖa na Mawu tso ŋugbe siwo nèdo nɛ la ŋu? Aleke nàɖee afia be yeka ɖe Yehowa dzi le wò gbedodoɖawo me? (Psalmowo 61-65)
KRISTOTƆWO ƑE AGBENƆNƆ
Agbe Tsɛ Nɔnɔ Kpena Ðe Mía Ŋu Míekafua Mawu
Nu kae agbe tsɛ nɔnɔ akpe ɖe ŋuwò nàte ŋu awɔ? Aleke nàte ŋu asrɔ̃ ale si Yesu nɔ agbee?
NU XƆASI SIWO LE MAWU ƑE NYA LA ME
Dzo Nɔa Yehowa Ƒe Amewo Me Ðe Tadedeagu Vavãtɔ Ŋu
Nu kae míate ŋu asrɔ̃ tso dzo si nɔ David me la me? Nu kae dzo si nɔa mía me ʋãa mí be míawɔ? (Psalmowo 69-72)
KRISTOTƆWO ƑE AGBENƆNƆ
Àte Ŋu Atee Kpɔ Hena Ƒe Ðekaa?
Agbe si me dzidzeme kple yayra geɖe le ame siwo adi be yeatee kpɔ la lalam.
KRISTOTƆWO ƑE AGBENƆNƆ
Ðoɖowɔɖiwo Hena Mɔɖeɖedɔa Wɔwɔ
Awɔ nuku na wò be nàkpɔe be ame siwo ŋu ɣeyiɣi mele o kple ame siwo dzi lãmesẽ mede boo o la ate ŋu awɔ mɔɖeɖedɔa.
NU XƆASI SIWO LE MAWU ƑE NYA LA ME
Ðo Ŋku Yehowa Ƒe Dɔwo Dzi
Yehowa fe dɔwo dometɔ aɖewoe nye kawo? Vi kae ŋugbledede le wo ŋu aɖe na mí? (Psalmowo 74-78)
NU XƆASI SIWO LE MAWU ƑE NYA LA ME
Ame Kae Nye Ame Vevitɔ Kekeake Le Wò Agbe Me?
Psalmo 83 ŋlɔla ɖee fia be Yehowae nye ame vevitɔ kekeake le yefe agbe me. Aleke míawo hã míate aɖee afia be nya ma nye nyatefe le mía gome?


text:
Nu Kae Nye Nu Vɔ̃ Si Womatsɔ Ake O?
Ale si Biblia ɖo eŋui
Nu vɔ̃ si womatsɔ ake o lɔ nuwɔna kple nɔnɔme siwo wɔe be Mawu mate ŋu atsɔ nu vɔ̃ wɔla la fe nu vɔ̃wo akee gbeɖe o la ɖe eme. Aleke esia ate ŋu adzɔe?
Mawu tsɔa ame siwo trɔa dzi me, wɔna ɖe efe sededewo dzi le wofe agbenɔnɔ me hexɔa Yesu Kristo dzi sena la fe nu vɔ̃wo kea wo. (Dɔwɔwɔwo 3:19, 20) Ke hã, ame aɖe ate ŋu anyrɔ eɖokui ɖe nu vɔ̃ wɔwɔ me ale gbegbe be magate ŋu atrɔ efe nuwɔna alo efe agbenɔnɔ gbeɖe o. Biblia gblɔ tso ame ma tɔgbi ŋu be “dzi vɔ̃ɖi” si “nu vɔ̃ fe amebleŋusẽ” na wòsẽe le esi. (Hebritɔwo 3:12, 13) Abe tsu si womè le kpodzo me, si fe nɔnɔme womagate ŋu atrɔ o ene la, amea fe dzi va tsitre ɖe Mawu ŋu ɖaa. (Yesaya 45:9) Naneke meli si dzi woanɔ te ɖo atsɔ ame ma fe nu vɔ̃wo akee o, eya ta ewɔ nu vɔ̃ si womate ŋu atsɔ ake gbeɖe o.
Yuda-subɔsubɔhakplɔla siwo nɔ anyi le Yesu fe ŋkekea me la dometɔ aɖewo wɔ nu vɔ̃ si womate ŋu atsɔ ake o. Wonya nyuie be Mawu fe gbɔgbɔ kɔkɔe la zãmee Yesu nɔ tsɔ nɔ nukunuwo wɔm, gake wogblẽ eŋu be Satana Abosam fe ŋusẽ zãmee wònɔ.
Nu vɔ̃ siwo woate ŋu atsɔ ke la dometɔ aɖewo
Busunya siwo wogblɔ le manyamanya me. Apostolo Paulo nye busunyagblɔla tsã, gake eva gblɔ emegbe be: “Wokpɔ nublanui nam, elabena mewɔe le manyamanya me.”—1 Timoteo 1:13.
Ahasiwɔwɔ. Biblia fo nu tso ame aɖewo siwo nye ahasiwɔlawo tsã, gake wova trɔ wofe agbenɔnɔ eye Mawu tsɔ wofe nu vɔ̃wo ke wo la ŋu.
—1 Korintotɔwo 6:9-11.
“Ðe mewɔ nu vɔ̃ si womatsɔ ake oa?”
Ne èlé fu nu vɔ̃ siwo nèwɔ va yi eye nèɖoe kplikpaa be yeatrɔ agbenɔnɔ la, ekema mèwɔ nu vɔ̃ si womatsɔ ake o. Mawu ate ŋu atsɔ nu vɔ̃ siwo gbɔdzɔgbɔdzɔ na be nèwɔ enuenu la gɔ̃ hã ake wò ne mènya sẽ dzi me ɖe eya amea ŋu o ko.
Ame aɖewo sena le wo ɖokuiwo me be yewowɔ nu vɔ̃ si womatsɔ ake o le esi nu vɔ̃ siwo wowɔ va yi la le fu ɖem na wo ta. Ke hã, Biblia fia mí be mímate ŋu aɖo ŋu ɖe míafe seselelãmewo ŋu ɣesiaɣi o. (Yeremiya 17:9) Mawu meɖe mɔ na mí be míadrɔ̃ ʋɔnu ame aɖeke o, meɖe mɔ na mí be míadrɔ̃ ʋɔnu míawo ŋutɔ gɔ̃ hã o. (Romatɔwo 14:4, 12) Ate ŋu atsɔ míafe nu vɔ̃wo ake mí nenye be míafe dzi gakpɔtɔ le fɔ bum mí gɔ̃ hã.
Ðe Yuda Iskariot wɔ nu vɔ̃ si womatsɔ ake oa?
Ɛ̃. Efe ŋukeklẽa na be wònɔa ga fim le ga siwo amewo dzɔna hena subɔsubɔdɔ kɔkɔea wɔwɔ la me. Ewɔ abe ɖe wòtsɔ ɖe le eme na ame dahewo gɔ̃ hã ene, evɔ wònye be ɖeko wònɔ didim be ga geɖe nava ne yeafi ɖe. (Yohanes 12:4-8) Esi Yuda fe dzi ku ɖe nu vɔ̃ɖi wɔwɔ ŋu keŋ ko la, ede Yesu asi xɔ klosaloga 30. Yesu nya be Yuda mate ŋu atrɔ dzi me le nu si wɔm wònɔ la me gbeɖe o, eya tae wòyɔe be “tsɔtsrɔ̃vi.” (Yohanes 17:12) Esia fia be esi Yuda ku la, etsrɔ̃ ɖikaa, tsitretsitsi fe mɔkpɔkpɔ aɖeke meli nɛ o.
Yuda metrɔ dzi me vavã ɖe efe nu vɔ̃wo ta o. Meʋu nu vɔ̃ me na Mawu o, ke boŋ subɔsubɔhakplɔla siwo kpe ɖe eŋuti woɖo nugbe ɖe Yesu ŋu lae wòʋu nu vɔ̃ me na.
Srɔ̃ Nu Geɖe Wu
BIBLIA ME BIABIAWO ƑE ŊUÐOÐOWO
Ðe Mawu Akpe Ðe Ŋunye Ne Medo Gbe Ða Nɛa?
Ðe Mawu tsɔa ɖe le míafe kuxiwo me ŋutɔŋutɔa?


text:
Adzo
Adzo alo Adzowo (si woyɔna le Eŋlisigbeme be Riddle) nye nya kpui aɖewo si wogblɔna tsɔna doa ame fe susu kpɔ, eye efe gɔmesese be ɖe eme. Kɔsasa alo babla nɔa adzowo ŋu. Amewo dzea agbagba desiade tua kɔsasa sia, si fia kɔtɔe be woɖe egɔme.
Adzo fe vevie nyenyewo[trɔ asi le eŋu | trɔ asi le etsofe ŋu]
Adzototo wɔnɛ be:
- Miesrɔa nulele ɖe tame.
- Miesrɔa nufofo le amedome.
- Miesrɔa sedziwɔwɔ.
- Mesrɔa tamebubu
- Ɖekawɔwɔ va ɖeviwo dome.
- Miesrɔa hadome gbenɔnɔ.
Adzo aɖewo[trɔ asi le eŋu | trɔ asi le etsofe ŋu]
Esia nye adzo aɖewo kple wo fe gɔmeɖeɖe.


text:
Dukɔwo me tɔwo xɔ gbɔgbɔ kɔkɔe eye wonyrɔ wo (44-48)
10 Ke ŋutsu aɖe le Kaisarea, si ŋkɔe nye Kornelio, eye wònye asrafowo fe hatsotso si woyɔna be Italia-srafoha* la fe aʋafia.*2 Edoa vevie mawusubɔsubɔ, eya kple efe afe blibo la katã vɔ̃a Mawu, enyoa dɔme naa nu amewo, eye wònɔa kokofofo dzi na Mawu ɣeawokatãɣi.3 Le ŋkekea fe gafofo asiekelia+ lɔfo* la, ekpɔ mawudɔla aɖe le ŋutega me wòva egbɔ heyɔe be: “Kornelio!”4 Kornelio kpɔe gãa, vɔvɔ̃ ɖoe, eye wògblɔ be: “Afetɔ, nu kae?” Egblɔ nɛ be: “Wò gbedodoɖawo va ɖo Mawu gbɔ eye wòɖo ŋku wò dɔmenyowɔwɔwo hã dzi.+5 Eya ta dɔ ŋutsuwo ɖo ɖe Yopa ne woayɔ Simon si wogayɔna be Petro la avɛ.6 Ŋutsu sia dze lãgbalẽŋudɔwɔla aɖe si ŋkɔe nye Simon, ame si fe afe le futa, la gbɔ.”7 Esi mawudɔla si fo nu kplii la dzo teti ko la, eyɔ efe afedzikpɔla eve kpe ɖe asrafo siwo dzɔa eŋu la dometɔ ɖeka si doa vevie mawusubɔsubɔ la ŋu,8 eye wògblɔ nya sia nya na wo hedɔ wo ɖo ɖe Yopa.9 Ke esi ŋu ke, eye wole mɔzɔzɔa dzi hegogo dua la, Petro yi xɔta le gafofo adelia lɔfo* be yeado gbe ɖa.10 Dɔ wui vevie, eye wòdi be yeaɖu nu. Esime wole nua ɖam la, ekpɔ ŋutega,+11 eye wòkpɔ dzifo nu ʋu, eye wòkpɔ nane* abe aklala gã aɖe si fe dzogoe eneawo wolé hele eɖiɖim ɖe anyigba la ene;12 eye lã fɔene fomeviwo katã kple lã siwo tana le anyigba dzi kpakple dzifoxewo le eme.13 Eye wòse gbe aɖe si gblɔ nɛ be: “Petro, tso, wu wo nàɖu!”14 Ke Petro gblɔ be: “Gbeɖe, Afetɔ, elabena nyemeɖu nu foɖi kple nu makɔmakɔ aɖeke kpɔ o.”+15 Eye gbea gagblɔ nɛ zi evelia be: “Dzudzɔ nu siwo ŋuti Mawu kɔ la yɔyɔ be nu foɖi.”16 Nu sia dzɔ zi gbɔ zi etɔ̃, eye enumake wokɔ nu* la dzoe yi dzifo.17 Petro tɔtɔ eye menya nu si ŋutega si wòkpɔ la fia o; ɣemaɣi tututu ŋutsu siwo Kornelio dɔ la nɔ afi si Simon fe afe le la ta biam, eye wova tɔ ɖe agboa nu.+18 Eye wokɔ gbe dzi bia be ɖe Simon si wogayɔna be Petro la dze afi ma hã.19 Esi Petro kpɔtɔ le tame bum le ŋutegaa ŋu la, gbɔgbɔ la+ gblɔ nɛ be: “Kpɔ ɖa! Ŋutsu etɔ̃ le diwòm.20 Eya ta tso, ɖi nàyi kpli wo, mègake ɖi kura o, elabena nyee dɔ wo.”21 Ale Petro ɖi yi ŋutsuawo gbɔ gblɔ be: “Kpɔ ɖa! Nyee nye ame si dim miele. Nu ka tae mieva ɖo?”22 Wogblɔ nɛ be: “Aʋafia Kornelio,+ ame si nye ame dzɔdzɔe kple mawuvɔ̃la, eye Yuda dukɔ blibo la foa nu nyui le eŋu lae dɔ mí ɖe gbɔwò. Mawu na efe dɔla kɔkɔe aɖe ɖe eɖokui fiae eye wòbia tso esi be wòadɔ ame ɖe gbɔwò be nàva yefe afe me, ne wòase nya siwo le asiwò.”23 Ale wòna woge ɖe eme, eye wodze egbɔ.Esi ŋu ke la, etso eye wòyi kpli wo, eye nɔvi siwo le Yopa la dometɔ aɖewo hã yi kplii.24 Le ŋkeke si gakplɔe ɖo dzi la, eva ɖo Kaisarea. Kornelio hã le mɔ kpɔm na wo, eye wòyɔ efe fometɔwo kple xɔlɔ̃ veviwo fo fu.25 Esi Petro ge ɖe afea me la, Kornelio va kpee, eye wòdze klo ɖe efe afɔnu hebɔbɔ nɛ.26 Ke Petro lée wòtso, eye wògblɔ nɛ be: “Tsi tre; nye hã amegbetɔ ko menye.”+27 Esi wòle dze ɖom kplii hege ɖe eme la, ekpɔ ame gbogbo aɖewo fo fu ɖi.28 Eye wògblɔ na wo be: “Miawo ŋutɔwo mienyae nyuie, ale si mele se nu be Yudatɔ nade ha kple dukɔ bubu me tɔ alo ava egbɔ o,+ gake Mawu ɖee fiam be magayɔ ame aɖeke be ame foɖi alo ame makɔmakɔ o.+29 Esia tae esi wodɔ ame ɖem la, nyemekpɔ susu aɖeke si ta magbe vava o. Eya ta medi be manya nu si ta miedɔ ame ɖem ɖo.”30 Eye Kornelio gblɔ be: “Egbee nye ŋkeke enea gbe, le ɣeyiɣi sia tututu dzi esi menɔ gbe dom ɖa le afenye me le gafofo asiekelia* dzi la, kasia, ŋutsu aɖee nye esi le awu si le dzo dam me va tsi tsitre ɖe ŋgɔnye,31 eye wògblɔ nam be: ‘Kornelio, wose wò gbedodoɖa, eye Mawu ɖo ŋku wò dɔmenyowɔwɔwo dzi.32 Eya ta dɔ ame ɖe Yopa ne woayɔ Simon si wogayɔna be Petro la vɛ. Ŋutsu sia dze lãgbalẽŋudɔwɔla aɖe si ŋkɔe nye Simon fe afe me le futa.’+33 Eya ta medɔ ame ɖo ɖe wò enumake, eye èwɔe nyuie be nèva. Eya ta fifia mí katã míele afii le Mawu ŋkume, be míase nya siwo katã Yehowa* de asiwò be nàgblɔ.”34 Eye Petro ke nu gblɔ be: “Azɔ medze sii le nyatefe me be Mawu mekpɔa ame ŋkume o,+35 ke boŋ le dukɔ sia dukɔ me la, ame si vɔ̃nɛ eye wòwɔa nu dzɔdzɔe la, eya fe nue dzea eŋu.+36 Eɖo nya la ɖe Israel-viwo be woagblɔ ŋutifafanya nyui+ la na wo to Yesu Kristo dzi—ame siae nye amewo katã fe Afetɔ.+37 Mienya nu si ŋu nya gblɔm wonɔ le Yudea blibo la, si gɔme wodze tso Galilea+ esi Yohanes ɖe gbefã nyɔnyrɔxɔxɔ vɔ megbe:38 nya si ku ɖe Yesu si tso Nazaret ŋu, ale si Mawu tsɔ gbɔgbɔ kɔkɔe+ kple ŋusẽ si ami nɛ, eye wòyi ɖato anyigba blibo la dzi nɔ nyui wɔm henɔ dɔ dam na ame siwo katã Abosam+ te ɖe anyi, elabena Mawu nɔ kplii.+39 Eye míawoe nye nu siwo katã wòwɔ le Yudatɔwo fe anyigba dzi kple Yerusalem siaa la ŋuti ɖasefowo; gake wohee ɖe ati ŋu hewui.40 Mawu fɔe ɖe tsitre le ŋkeke etɔ̃a gbe,+ eye wòna wòɖe eɖokui fia amewo,41 menye dukɔ bliboa katã o, ke boŋ ɖasefo siwo Mawu ɖo do ŋgɔ, mí, ame siwo ɖu nu heno nu kplii le efe fɔfɔ tso ame kukuwo dome la megbe.+42 Ede se hã na mí be míaɖe gbefã na dukɔ la, eye míaɖi ɖase tsitotsito+ be ame siae Mawu ɖo be wòanye agbagbeawo kple kukuawo siaa fe ʋɔnudrɔ̃la.+43 Eya ŋutie nyagblɔɖilawo katã ɖi ɖase le+ be, woatsɔ ame sia ame si xɔa edzi sena la fe nu vɔ̃wo akee le efe ŋkɔ me.”+44 Ke esi Petro gale nu fom le nu siawo ŋu la, gbɔgbɔ kɔkɔe la va ame siwo katã le nyaa sem la dzi.+45 Eye xɔsetɔ siwo tso aʋa* siwo kplɔ Petro ɖo va la, fe nu ku, elabena wokɔ gbɔgbɔ kɔkɔe si nye Mawu fe nunana la ɖe dukɔwo me tɔwo hã dzi.46 Elabena wosee wole gbe bubuwo dom hele Mawu kafum.+ Eye Petro gblɔ be:47 “Ðe ame aɖe ate ŋu axe mɔ be woaganyrɔ ame siawo ɖe tsi me,+ esi woxɔ gbɔgbɔ kɔkɔe la abe míawo ke ene oa?”48 Ale wògblɔ be woanyrɔ wo ɖe Yesu Kristo fe ŋkɔ me.+ Eye woɖe kuku nɛ be wòanɔ yewo gbɔ ŋkeke ʋɛ aɖewo.


text:
Mawue Wɔ Abosam La?
Ale si Biblia ɖo eŋui
Biblia na eme kɔ fãa be Mawu mewɔ Abosam o. Ke boŋ ewɔ ame aɖe si va zu Abosam emegbe. Biblia gblɔ tso Mawu ŋu be: “
Efe nuwɔwɔ de blibo; elabena efe mɔwo katã dzɔ. Mawu nyatefetɔ wònye, eye alakpa mele eme o, nutefewɔla kple dzɔdzɔetɔ wònye.” (5 Mose 32:3-5) Nya mawo na wòdze kɔtɛe be ɣeaɖeɣi va yi la, Satana de blibo, eye wònye ame dzɔdzɔe, eye wònye mawudɔlawo dometɔ ɖeka.
Le Yohanes 8:44 la, Yesu gblɔ be Abosam “
meli ke ɖe nyatefe la me o,” si fia be tsã la, Satana nye anukwareɖila kple ame maɖifɔ.
Gake abe ale si ko wòle le Yehowa fe nuwɔwɔ bubu siwo si nunya le gome ene la, ablɔɖe le mawudɔla si va zu Satana la hã si be wòatiae be yeawɔ nyui alo vɔ̃. Esi wòtiae be yeatsi tre ɖe Mawu ŋu, eye wòna atsu kple asi gbãtɔ wɔ ɖeka kplii ta la, ewɔ eɖokui Satana, si gɔmee nye “Tsitretsiɖeŋula.”—1 Mose 3:1-5; Nyaɖeɖefia 12:9.
Srɔ̃ Nu Geɖe Wu
GBETAKPƆXƆ
Aleke Abosam Wɔ Va Dzɔ?
Ne Mawue wɔ nu sia nu la, ke ɖe wòanye be eyae wɔ Abosam hã? Ɣekaɣie Abosam va dzɔ? Xlẽ nu tso nu si Biblia gblɔ tso nya sia ŋui ŋu.


text:
Ðe Biblia Fia Nu Tso Gbugbɔgadzɔ Ŋua?
Ale si Biblia ɖo eŋui
Ao, Biblia mefia naneke tso eŋu o. Nya “gbugbɔgadzɔ” alo nufiafia sia fe susu aɖeke medze le Biblia me o. Nufiafia si nye be luʋɔ mekuna o dzie wotu gbugbɔgadzɔ fe dzixɔsea ɖo. * Gake Biblia fia nu be ame blibo lae nye luʋɔ eye be luʋɔ kuna. (1 Mose 2:7, etenuŋɔŋlɔ; Ezekiel 18:4) Ne ame ku la, meganɔa agbe o.
Vovototo kae le gbugbɔgadzɔ kple tsitretsitsia dome?
Nu si Biblia fia tso tsitretsitsia ŋu medo fome aɖeke kple luʋɔ makumaku fe nufiafia o. Le tsitretsitsia gome la, Mawu azã efe ŋusẽ atsɔ agbɔ agbe ame siwo ku. (Mateo 22:23, 29; Dɔwɔwɔwo 24:15) Tsitretsitsia na mɔkpɔkpɔ nyui ame siwo ku la be woafɔ wo ɖe tsitre woava nɔ agbe le xexe yeye me, eye womagaku azɔ o.
Susu totro siwo ku ɖe gbugbɔgadzɔ kple nya siwo wobe Biblia gblɔ ŋu
Susu totro: Biblia gblɔ be nyagblɔɖila Eliya gbugbɔ dzɔ va zu Yohanes Amenyrɔɖetsimela.
Nyatefea: Mawu gblɔ ɖi be: “Mele nyagblɔɖila Eliya dɔm ɖe mi,” eye Yesu fe nyawo ɖee fia be Yohanes Amenyrɔɖetsimela dzie nyagblɔɖi sia va eme ɖo. (Malaki 4:5, 6; Mateo 11:13, 14) Gake esia mefia be Eliya ye gbugbɔ dzɔ va zu Yohanes Amenyrɔɖetsimela o. Yohanes ŋutɔ gblɔ be menye yee nye Eliya o. (Yohanes 1:21) Ke boŋ ɖe Yohanes wɔ dɔ siwo ɖi Eliya tɔ, eɖe gbefã Mawu fe gbedeasi si bia dzimetɔtrɔ. (1 Fiawo 18:36, 37; Mateo 3:1) Yohanes hã fe “gbɔgbɔ kple ŋusẽ” anɔ abe nyagblɔɖila Eliya tɔ ene.
Susu totro: Biblia gblɔ be gbugbɔgadzɔ ye nye “gbugbɔgadzi.”
Nyatefea: Biblia ɖee fia be wogbugbɔa ame dzina le gbɔgbɔ me esime amea kpɔtɔ le agbe, ke menye ɖe amea kuna hafi o. (Yohanes 1:12, 13) Be woagbugbɔ ame adzi le mɔ sia nu mefia agbe si ame nɔ va yi me tsonu siwo nu mate ŋu asi le o, ke boŋ enye yayra si tso Mawu gbɔ, si naa etsɔme mɔkpɔkpɔ tɔxɛ aɖe ame.
^ mm. 3 Luʋɔ makumaku kple gbugbɔgadzɔ fe dzixɔseawo dzɔ tso blema Babilon. Emegbe la, Indiatɔwo fe xexemenunyalawo va to Karma fe dzixɔsewo vɛ. Agbalẽ aɖe gblɔ be Karma fe se nye dzixɔse aɖe si wotu ɖe “nane gbɔe nu sia nu tsona dzi, si nye be ame akpɔ ale si wònɔ agbee fifia metsonu ne egbugbɔ gadzɔ.”
Srɔ̃ Nu Geɖe Wu
BIBLIA ME BIABIAWO ƑE ŊUÐOÐOWO
Nu Kae Dzɔna Ðe Ame Siwo Ku La Dzi?
Ðe kukuawo ganyaa nu siwo le edzi yima?
GBETAKPƆXƆ
Ðe Nèxɔe Se Be Yenɔ Agbe Kpɔ Hafi Va Dzɔa?
Belief in reincarnation is popular. But is that what the Bible teaches?


text:
NUSƆSRƆ̃ 17
Kpekpeɖeŋu Kae Dzikpɔla Mɔzɔlawo Nana Mí?
Kristotɔwo Ƒe Hela Ŋɔŋlɔawo fo nu tso apostolo Paulo kple Barnaba ŋu zi geɖe. Ame siawo nye dzikpɔla mɔzɔla siwo yina ɖasrãa hame siwo nɔ anyi le fe alafa gbãtɔ me la kpɔna. Nu ka tae? Elabena wotsɔ ɖe le eme na wofe haxɔsetɔwo vevie. Paulo gblɔ be yedi be ‘yeatrɔ ayi aɖasrã nɔviawo kpɔ’ be yeanya ale si wole. Elɔ̃ faa be yeazɔ mɔ kilometa alafa geɖe be yeayi aɖado ŋusẽ nɔviawo. (Dɔwɔwɔwo 15:36) Didi ma kee le míafe dzikpɔla mɔzɔlawo hã me egbea.
Wova dea dzi fo na mí. Nutome sue dzikpɔla ɖe sia ɖe srãa hame siwo ade 20 kpɔna zi eve le fe ɖeka me eye wònɔa wo gbɔ kwasiɖa ɖeka. Nutefekpɔkpɔ siwo su nɔviŋutsu siawo kple wo dometɔ siwo ɖe srɔ̃ fe srɔ̃wo si la ɖea vi na mí geɖe. Wodzea agbagba be yewoadze si ɖeviwo kple tsitsiawo siaa eye wodina vevie be yewoazɔ kpli mí le gbeadzisubɔsubɔdɔa me ahade dzi fo na míafe Biblia nusrɔ̃viwo. Dzikpɔla siawo kple hamemetsitsiwo wɔa alẽkpɔkplɔ fe sasrãkpɔwo, wodoa ŋusẽ mí, eye wofoa nufo tuameɖowo le kpekpewo kple takpekpewo me.—Dɔwɔwɔwo 15:35.
Wotsɔa ɖe le eme na mí katã. Nutome sue dzikpɔlawo tsɔa ɖe le ale si hameawo le vevie dom nu le mawusɔbɔsubɔ me la me. Wokpena kple hamemetsitsiwo kpakple subɔsubɔdɔwɔlawo, wodzroa ŋgɔyiyi siwo hamea wɔ la me kpli wo, eye wonaa mɔfiame siwo sɔ la wo le wofe agbanɔamedziawo tsɔtsɔ me. Wokpena ɖe mɔɖelawo ŋu be woakpɔ dzidzedze le wofe subɔsubɔdɔa wɔwɔ me, eye wòdzɔa dzi na wo hã be yewoanya ame yeye siwo le ha dem kpli mí ahase nu tso ŋgɔyiyi siwo wɔm wole ŋu. Nɔviŋutsu siawo dometɔ ɖe sia ɖe tsɔa eɖokui nana faa be yeanye míafe ‘hadɔwɔla le míafe nyonyo ta.’ (2 Korintotɔwo 8:23) Ele be míasrɔ̃ wofe xɔse kple ale si wodoa vevie mawusubɔsubɔe.—Hebritɔwo 13:7.
Susu kawo tae nutome sue dzikpɔlawo srãa hamewo kpɔna?
Nu kawoe nàwɔ be wofe sasrãkpɔa naɖe vi na wò?


text:
Biblia Me Biabiawo Ƒe Ŋuɖoɖowo
Ðe dziɖuɖu ɖeka aɖe ava ɖu anyigbaa katã dzi gbe ɖeka?
Ne dziɖuɖu ɖeka aɖee le anyigbaa dzi ɖum la, wò ya bu ale si wòaɖe vi na amefomeae ŋu kpɔ. Ame geɖe le fu kpem egbea le esi woda ahe kolikoli ta, evɔ kesinɔnuwo bɔ ɖe ame bubuwo ya si. Gake ne dziɖuɖu si aɖu anyigbaa katã dzi la fe dziɖulawo sea veve ɖe ame nu la, míate ŋu aka ɖe edzi be akpɔ amegbetɔwo katã fe nuhiahiãwo gbɔ na wo. Èsusu be amegbetɔwo ate ŋu aɖo dziɖuɖu sia tɔgbi anyia?—Xlẽ Yeremiya 10:23.
Le ŋutinya katã me la, dziɖuɖu ɖe sia ɖe do kpo nu le mɔ geɖe nu; womete ŋu kpɔ wo teviwo fe nuhiahiãwo gbɔ na wo o, vevitɔ ame dahewo. Bubuwo hã wɔ nu ŋutasesẽtɔe. (Nyagblɔla 4:1; 8:9) Gake Mawu Ŋusẽkatãtɔ la do ŋugbe be yeaɖo fiaɖufe aɖe anyi si ava xɔ ɖe dziɖuɖuwo katã tefe. Fiaɖufe sia fe Fia alé be na eteviwo lɔlɔ̃tɔe.—Xlẽ Yesaya 11:4; Daniel 2:44.
Nu kae Mawu Fiaɖufea awɔ na amewo?
Yehowa Mawu ŋutɔ tia ame si dze be wòanye Fiaɖufea fe Fia—eyae nye Via, Yesu. (Luka 1:31-33) Esi Yesu nye amegbetɔ nɔ anyigba dzi la, ekpena ɖe amewo ŋu ɣesiaɣi. Esi wòzu Fia azɔ la, ana dukɔwo katã me tɔwo nawɔ ɖeka, eye wòakpɔ egbɔ be ame aɖeke magakpe fu azɔ o.—Xlẽ Psalmo 72:8, 12-14.
Ðe ame sia ame alɔ̃ be Yesu nanye anyigba bliboa fe Fia? Ao. Ke hã Yehowa le wɔwɔm blewu. (2 Petro 3:9) Ele mɔnukpɔkpɔ nam ame sia ame be wòaxɔ Yesu Fia la. Etefe madidi o, Yesu atsrɔ̃ ame vɔ̃ɖiwo ɖa eye wòana ŋutifafa kple dedienɔnɔ naxɔ afe ɖe anyigbaa katã dzi.—Xlẽ Mixa 4:3, 4.


text:
NYABIASE 3
Aleke Maɖo Dze Kple Dzinyelawo?
NU KAE NÀWƆ?
Kpɔ nudzɔdzɔ sia ɖa le susu me: Kuɖa fiẽ mee. Geoff si xɔ fe 17 la wɔ efe afemedɔwo vɔ, fifia ate ŋu aɖi ɖe eme azɔ! Enɔ anyi ɖe zikpui me bɔkɔɔ, eye wòsi television le kpɔkpɔm.
Ɣemaɣi tututu la, Papa va tɔ ɖe ʋɔtrua nu heɖo adã.
“Geoffrey! Nu ka tae nèle ɣeyiɣi gblẽm le afi sia le television kpɔm evɔ wòhiã be nàkpe ɖe nɔviwò ŋu wòawɔ efe sukudɔdeasiwo hafi? Mesea nu o!”
Geoff te gbe be; “Egadzɔ ake.”
Papa bi ɖe ŋgɔ hebia be “Ðekakpui, èbe aleke?”
Geoff gbɔ fũu hetro ŋku gblɔ be, “Papa, nyemegblɔ nya aɖeke o.”
Fifia dzi ku Papa vevie eye wògblɔ kple adã be, “Mègafo nu nam kple gbe ma o!”
Ne wòe nye Geoff ɖe, nu kae nàwɔ be nàfo asa na nɔnɔme sia?
TƆ NÀBU EŊU KPƆ!
Dzeɖoɖo kple dziwòlawo le abe ʋukuku ene. Ne èdo go mɔxenu aɖe le mɔ dzi la, àte ŋu adze to mɔ bubu.
LE KPƆÐEŊU ME:
Nyɔnuvi aɖe si ŋkɔe nye Leah gblɔ be: “Esesẽna nam ŋutɔ be maɖo dze kple tɔnye. Ɣeaɖewoɣi ne mele nya aɖe gblɔm nɛ la, enɔa anyi sẽe ko gblɔna be, ‘Ðe nèle nya aɖe gblɔm nama?’”
LEAH ATE ŊU AWƆ NU ETƆ̃ YA TETI.
A. Ado ɣli ɖe tɔa ta.
Leah ado ɣli agblɔ be, “Nya vevi aɖe gblɔm mele na wò la! Ðo tom!”
B. Adzudzɔ nufofo na tɔa.
Leah atiae ko be yemagafo nu tso yefe kuxia ŋu na ye tɔ o.
D. Alala ɣeyiɣi nyuitɔ hafi wòagafo nu tso nya la ŋu.
Leah atiae be yeafo nu na tɔa ŋkume-kple-ŋkume alo aŋlɔ agbalẽ nɛ tso efe kuxia ŋu.
Mɔnu siawo dometɔ kae nàkafu na Leah?
BU EŊU KPƆ: Leah tɔa fe susu mele egbɔ o—eya ta mede dzesii gɔ̃ hã be ete ɖe edzi o. Eya ta ne Leah wɔ nu gbãtɔ la, tɔa mase nu si tae wòle ɣli dom ɖe eta la gɔme o. Anɔ eme godoo be ne Leah wɔ nu sia la, tɔa maɖo toe o, eye esia anye bubumademade tɔa ŋu hã. (Efesotɔwo 6:2) Eya ta nu sia wɔwɔ made wo dometɔ aɖeke dzi o.
Togbɔ be nu evelia wɔwɔ le bɔbɔe wu hã la, maɖe vi nɛ o. Nu ka tae? Elabena ele be Leah nagblɔ efe kuxia na tɔa hafi wòate ŋu akpe ɖe eŋu wòakpɔ kuxia gbɔ ale si dze, gake hafi tɔa nate ŋu akpe ɖe eŋu la, ele be wòanya nu tso nɔnɔme si me tom Leah le la ŋu. Ne Leah zi kpi la, ke tɔa mate ŋu awɔ nu siawo dometɔ aɖeke o.
Gake ne Leah wɔ nu etɔ̃lia ya la, ke meɖe mɔ mɔxenu ma zu mɔ fe sefe nɛ o. Eya ta eɖoe be yeagadzro nya la me kple ye tɔa ɣebubuɣi. Ne Leah tiae be yeaŋlɔ agbalẽ na tɔa la, efe dzi adze eme enumake.
Agbalẽa ŋɔŋlɔ akpe ɖe eŋu hã be wòaŋlɔ nya siwo tututu wòdi be yeagblɔ la eme nakɔ nyuie. Ne Leah tɔ xlẽ agbalẽa la, ase efe kuxia gɔme nyuie wu. Eya ta nu etɔ̃lia wɔwɔ aɖe vi na Leah kple tɔa siaa. Leah ɖaɖo dze kple tɔa ŋkume-kple-ŋkume alo ŋlɔ agbalẽ nɛ o, ewɔ ɖe Biblia fe aɖaŋuɖoɖo si nye be “míati nu siwo hea ŋutifafa vanɛ” yome la dzi.—Romatɔwo 14:19.
Nu bubu kawoe Leah ate ŋu awɔ?
Bu wo dometɔ ɖeka ŋu eye nàŋlɔe ɖi. Eye nàŋlɔ nu si ate ŋu ado tso nuwɔna ma me ɖi.
MÈGAGBLƆ NYA SIWO GƆME DZIWÒLAWO ASE BUBUI O
Ðo ŋku edzi be menye ɣesiaɣie dziwòlawo sea nya siwo nègblɔna gɔme abe ale si tututu nègblɔ woe ene o.
LE KPƆÐEŊU ME:
Dziwòlawo be nàgblɔ nu si tae mèle dzidzɔ kpɔm o la na yewo, eye nègblɔ be: “Nyemedi be mafo nu tso eŋu o.”
Dziwòlawo ya se egɔme be: “Nyemeka ɖe mia dzi agblɔ nye nyawo na mi o. Magblɔ nye nyawo na xɔ̃nyewo boŋ.”
Tsɔe be èle nɔnɔme sesẽ aɖe me tom eye dziwòlawo di be yewoakpe ɖe ŋuwò, gake nègblɔ na wo be: “Migatsi dzi o. Nye ŋutɔ mate ŋu akpɔ egbɔ.”
Aleke dziwòlawo ase egɔmee?
Aleke nàɖo nyaa ŋu wòanyo wu?